text:
GRANSKING: Eftir at arbeišiš viš at menna ein lķvfiskastovn undan fųroyskum rognkelsum hevur koyrt į einum lįgum blussi seinastu įrini, veršur nś aftur ferš sett į hetta arbeišiš. Fiskaaling og Marine Harvest hava gjųrt eina tvey įra avtalu, sum inniber, at arbeišiš at menna lķvfiskastovnin kann halda fram. Endamįliš er at fįa rognkelsir, sum trķvast ķ aliringum og eta lśs.
Seinnu įrini hevur arbeišiš viš at menna ein lķvfiskastovn undan fųroyskum rognkelsum koyrt į einum lįgum blussi, tķ slķkt arbeiši er kostnašarmikiš. Tķ hevur Fiskaaling arbeitt viš at finna eina loysn, sum inniber at fįa uttanhżsis fķgging til hetta arbeišiš.
Komiš er nś į mįl viš hesum, og Fiskaaling og Marine Harvest hava gjųrt eina avtalu, sum inniber, at Marine Harvest ķ avtalutķšarskeišinum ķ stóran mun fķggjar arbeišiš viš at menna lķvfiskastovnin. Endamįliš viš verkętlanini er at skapa eitt grundarlag, so fųroyska vinnan sjįlv kann menna framleišslu av rognkelsum.
Arbeišiš seinastu įrini viš at menna fųroyska lķvfiskastovnin av rognkelsum merkir, at Fiskaaling ķ dag framleišir 4. ęttarliš av fųroyskum aldum rognkelsum. Ķ samstarvi viš Marine Harvest verša hesi rognkelsir sett śt į aliųkini hjį Marine Harvest ķ Sundalagnum Noršur, Oyndarfirši og į Sandsvįg. Hesi aliųkir eru sera ymisk hįttaši, og hetta gevur mųguleika at fylgja trivnašinum hjį fųroysku rognkelsunum ķ teimum ymsu aliumhvųrvunum. Endamįliš viš arbeišinum er at fįa rognkelsir, sum trķvast ķ aliringum og eta lśs.
Afturat lķvfiskaarbeišinum er ętlanin at knżta ymsar verkętlanir, sum millum annaš fevna um at menna vitan um strśking, kleking og klekiumhvųrvi, startfóšring, fóšurroyndir, rognkelsisskjól og -atferš, og kanningar av trivnaši hjį rognkelsunum į landi og į sjógvi.
Heilsufrųšiliga starvsstovan hevur giviš Fiskaaling loyvi at taka rognkelsir, sum hava yvirlivaš ķ aliringum ķ Sundalagnum Noršur, inn aftur į stųšina ķ Nesvķk, soleišis at mųguligt veršur at ala undan hesum fiskum. Rognkelsir, sum verša sett śt į Sandsvįg og Oyndarfjųrš, verša sonevnt «pitmerkt». Hetta ger taš mųguligt at nżta systkin hjį fiski, iš klįrar seg vęl į Oyndarfirši ella į Sandsvįg, til lķvfisk.
Avtalan viš Marine Harvest inniber eisini, at tį loyvir at ala rognkelsir ķ Fųroyum verša givin, skulu fųroysk alifelųg hava mųguleika fyri at keypa eitt avmarkaš tal av lķvfiskarognkelsum frį Fiskaaling. Į hendan hįtt fįa tey gagn av tķ menningararbeiši, sum Fiskaaling hevur gjųrt seinastu įrini.


c: text/html

text:
- Tíðindi, mentan og ítróttur
Spara eina milliard
Við fíggjarligu innspræningini úr Danmark, sparir Kalaalit Airports eina milliard í fíggjarkostnaði.
Tað sigur Peter Wistoft, fíggjarstjóri í grønlendska flogvallarfelagnum Kalaalit Airports við grønlendska kringvarpið KNR.
Danska stjórnin hevur sett 700 milliónir krónur í felagið, ið skal byggja stórar flogvallir í Grønlandi. Tann peningurin verður nýttur sum eginpeningur og síðani skulu aðrar 900 milliónir krónur lænast.
Tær 700 milliónirnar, ið danir hava sett í, eru renturfríðar, og tær 900 milliónirnar, ið skulu lænast í tveimum, verða nú læntar við eini rentu, ið er helvtina lægri, enn hon hevði verið, um allur peningurin skuldi útvegast við láni, sigur Peter Wistoft.
Tað hevur við sær, at inntøkukravið hjá felagnum er lægri og kann merkja, at eitt nú avgjøldini, ið flogvallarfelagið leggur á flogfeløgini og ferðafólkini, verða lægri enn upprunaliga ætla.
Sí eisini

robotstxt: allowed

filter: keep


text:
Talan er um øl, mineralvatn og lidnar leskidrykkir, í íløtum úr glasi, plasti og metalli.
Pantið fyri hesi íløt er nú kr 2,00 fyri íløt upp til 50 cl, og kr 4,00 og fyri íløt omanfyri 50 cl.
Vín- og brennivínsfløskur o.t, er ikki umfatað av kunngerðini, og hevur Rúsdrekkasølan, fingið áheitanir frá fólki, sum eru eitt sindur ørkymlað av hesum. Pantið fyri hesar fløskur, er ásett av Rúsdrekkasøluni og er hetta pantið framvegis kr 2,50.
Rúsdrekkasølan leggur pant á flest allar av hesum fløskum, tó við undantøkum.
Orsøkin til hetta er, at fløskuautomatirnar, reint tekniskt, ikki kunnu taka ímóti øllum fløskum.
Hetta orsakað av, at fløskurnar t.d. eru ov stórar ella at automatin, ikki kann lesa strikukotuna á fløskuni.
Á hillaseðlunum í handlunum er tilskilað, um pant er á vøruni ella ikki.
Kunngerðin sæst á leinkjuni niðanfyri:


text:
Íshavsskøta, lógvaskøta (skøtuættin)
Amblyraja hyperborea Collett, 1879
Stødd: Íshavsskøta verður í mesta lagi 85 cm long.
Dýpi: Hon er vanliga úr umleið 250 metrum niður á 1500 metrar, men einstakar eru fingnar djúpari, heilt niður á umleið 2500 metra dýpi.
Litur: Um bakið er hon dimmbrún blágrábrún viðhvørt við bæði ljósum og myrkum blettum. Undir búkinum er hon hvít- ella ljósaflekkut við dimmum, óregluligum blettum. Viðhvørt er meira av dimmum enn av ljósum. Hon er eisini flekkut undir halanum.
Lýsing: Halin er stuttur, um ein triðing av heildarlongdini. Eitt rað av tjúkkum píkum er av nakkanum til ryggfjaðrarnar. Píkarnir í raðnum eru millum 21 og 32 í tali. Annars er hon hvøss um bakið av nógvum smáum píkum. Undir búkinum er hon sløtt. Millum ryggfjaðrarnar er 1 píkur, sjáldan 2 ella eingin. Tranturin er kubbutur, næstan rætthyrntur, og gronin mátað frá eygunum er stutt, minni enn tvær reisir gloppið millum eyguni. Ravarnir framman eru týðiliga innbendir. Hon er oftast bøllut um búkin.
Eyðkenni: Tann stutti halin er gott tekin um íshavsskøtu.
Týdningur: Íshavsskøta verður avreidd, men hevur ikki stóran týdning í fiskiskapinum.
da: Arktisk rokke, en: Arctic skate, fr: Raie arctique, ís: Skjótta skata, no: Isskate, tý: Eisrochen
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Skøtur Rajiformes
4 ættir eru í hópinum, 32 slektir og 285 sløg.
Við Føroyar er bert tann eina ættin, og hon hevur 8 slektir og 14 sløg:
Skøturnar eru eyðkendar við sínum flata kropsskapi, spísku gron og langa hala,
oftast við nógvum píkum eftir baki og hala.
Kjafturin og táknaopini eru á blindusíðu, meðan eyguni og andaholini eru á eygnasíðuni.
Undir Føroyum eru skøturnar bert í sjónum, men aðrastaðir eru nøkur sløg bæði í feskum vatni og í blandingsvatni.
***
Í stuttum um skøtur:
Halin á skøtu er í veruleikanum aftari partur av rygginum. Hann verður tó nevndur hali millum manna, og eisini her.
Ryggfjaðrarnar eru aftarlaga á halanum, og sterturin bara hómast aftast.
Ravarnir eru í veruleikanum uggafjaðrarnar, sum við tíðini hava fingið tað skapið,
teir hava nú.
Eins og aðrir bróskfiskar, hava kallfiskarnir tvey útvortis makingargøgn hangandi
aftur úr sær, eitt hvørjumegin halarótina.
Undir Føroyum eru skrásett 14 skøtusløg.


text:
Nógva oljuvirksemið í Norðsjónum seinastu fimti árini hevur havt stóran týdning fyri Skotland og kanska serstakliga fyri oljubýin Aberdeen. Ein av teimum stovnum og fyritøkum, sum hevur fingið lut í vøkstrinum hesi árini orsakað av oljuvirkseminum, er havnin í Aberdeen. Hóast fleiri oljuhavnir eru framvið skotsku strondini, so er Aberdeen høvuðs oljuhavnin og fer eftir øllum at døma at vera verandi so. Serstakliga nú spildurnýggj havn verður bygd nærhendis býnum.
Eins og aðrar havnir kring Norðsjógvin, so hevur tann í Aberdeen so sanniliga eisini merkt sviðan av ringu tíðunum í oljuvinnuna, sum komu í kjalarvørrinum av prísskrædlinum í 2014. Men nú gongdin er vend aftur hevur verið ein vøkstur uppá 45%. Talið av skipum, sum hava vitjað havnina í 2017, er vaksið munandi síðani 2014.
Vøksturin kemur væl við hjá havnanevndini í Aberdeen ”Aberdeen Harbour Board”, sum er í ferð við at útbyggja havnina sunnan fyri verandi havn, nevnt Nigg Bay. Kostnaðurin fyri hesa útbygging er góðar 3 mia. kr. Útbyggingin skal geva fleiri nýggjar inntøkur frá ferðamannaskipum og arbeiði í sambandi við niðurtøku av gomlum pallum. Seinasta ár vitjaðu 6775 skip havnina, 337 fleiri enn árið fyri.
Havnin forvann áðrenn skatt 250 mió. kr. í 2017 ímóti 150 mió. kr. árið fyri. Umsetningurin vaks við 2% til 300 mió. kr. Nú oljuvinnan aftur er í framgongd, verður roknað við, at henda vinna framvegis fer at vera hjartað í havnini í Aberdeen. Umframt at veita tænastur til mongu oljupallarnar og offshorevinnuna í Norðsjónum, so veitir Aberdeen eisini týðandi tænastur til virksemið eystan fyri føroyska markið. Her fær hon tó kapping frá øðrum havnum so sum Lerwick, Scrabster, Peter Head oø.


text:
Orð: Petur Jacob Sigvardsen
Viðmerking: Yrktur 14. desember 2003.
Sum sólarljós av himni høga
kom frelsarin til hesa fold.
Nú kann hvørt mannabarn seg frøa,
tí sonur Guds er vorðin hold,
hann klætt seg hevur úr Guds mynd
og borið alla heimsins synd.
Sum Guds profetur loyst hann hevur
av okkum sváru syndabond,
hann børnum sínum frælsi gevur
her og út um øll heimsins lond.
Hann livandi oss vígdi veg
til himna heim av foldini.
Hann undan gekk og ruddi vegin,
um syndir várar boð hann bar.
Vit frelsu tíni fagna fegin,
tí frelsuverk títt fullgjørt var.
Tín miskunn er sum sólarris,
ið skyggir bjørt úr paradis.
Lov, tøkk og prís tær Drotni veri,
tú ljós títt bar til henda heim,
eg, sum í skugga deyðans eri,
nú samgleðast eg kann við teim,
tú førdi inn á friðarleið,
ver tú várt ljós alt æviskeið.


text:
Ari av Rana
07.12.2017 - 18:36
Ítróttur > Ítróttur > Huga ítróttur (talv/bridge osv.)
AlphaZero, sum er tilgjørdur vitleiki, sum Google hevur skapt, brúkti einans fýra tímar at læra talv reglarnar og gerast heimsins besti telvari.
Eftir fýra tímar hevði AlphaZero lært reglarnar og vunnið 28 av 100 spølum ímóti Stockfish, sum er heimsins besta talvforrit, sum higartil hevur verið. Hini 72 spælini endaðu við remis. Alpha Zero taptu tí ikki eitt tað einasta spælið, skrivar Politiken.
Eg havi ofta hugsa um hvussu tað hevði verið um ein rasa, sum var yvirlegin menniskjum, kom á jørðina og vísti okkum hvussu tey spældu talv. Nú veit er tað segði danski stórmeistarin Peter Heine Nielsens í viðmerking um spælið hjá AlphaZero.
AlphaZero var megnaði talvið við nógv færri útrokningum enn “móstøðumaðurin” Stockfish. Meðan Stockfish brúkti 70 mió. leitingar pr. sek. brúkti AlphaZero einans 80.000. AlphaZero minni meiri um eitt menniskja enn Stockfish, á tann hátt, tí at AplhaZero hugsar meiri selektivt á teir mest lovandi møguleikarnar. Tí megnaði AlphaZero at brúka so nógv færri leitingar, og allíkavæl vinna stórt.


text:
Nudlavirkið hevur staðið fyri marknaðarføringini av nýggja, spennandi tiltakinum Kvinnubrot, sum Smæran er karmur um í dag.
Kvinnubrot er sermerkt við, at tiltakið leggur dent á leiklutin hjá kvinnum á tí føroyska arbeiðsmarknaðinum. Tiltakið er ætla at geva íblástur til sjálvsmenning bæði persónliga og á arbeiðsmarknaðinum.
Tað eru Mona Breckmann og Rannvá Jónsdóttir Johansen, sum skipa fyri tiltakinum og undirtøkan hevur verið avbera góð.
Nudlavirkið hevur verið strategiskur ráðgevi hjá fyrireikarunum, og her á Nudlavirkinum fegnast vit um samstarvið við hesar báðu framfýsnu ungu kvinnurnar.
Nudlavirkið hevur eisini gjørt alt tað grafiska arbeiðið í sambandi við Kvinnubrot. Vit hava á tann hátt latið tiltakið í sín grafiska samleika. Umframt hetta hevur Nudlavrkið marknaðarført Kvinnubrot á teimum talgildu miðlunum.
Vit ynskja Monu Breckmann og Rannvá Jónsdóttir Johansen góða eydnu við tiltakinum og vit eru spent til, hvat tit hava at bjóða næstuferð.


text:
Norðlýsið spældi sær á himmalhválvinum yvir partar av Føroyum í gjárkvøldið.
Millum annað yvir Havnini, Hoyvík og Leirvík. Nógv tóku myndir og vit hava fingið nakrar av teimum sendandi. Sí omanfyri.
Tókst tú eisini myndir? Send til redaktion@knassar.fo.
(Mynd: Mathias Dimon Næs)
Hoyvík (Mynd: Nicoline Korsvold)
Tórshavn (Mynd: Ólavur Frederiksen / Faroephoto)
Tórshavn (Mynd: Ólavur Frederiksen / Faroephoto)
(Mynd: Benjamin Lisberg)
Tórshavn (Mynd: Regin Hansen)
Hoyvík (Mynd: Sigmundur Thorsteinsson)
Leirvík (Mynd: Ásbjørn Jacobsen)
Tórshavn (Mynd: Heini Festirstein)


text:
Kom og uppliva hvussu tað er at luttaka í X-faktor live.
Jógvan Joensen, Linda Andrews og Sveinur Olsen koma at syngja.
Harumframt fara tey saman við heimskenda framleiðaranum,
Per Zachariassen at greiða frá X-faktor tiltakinum.
Orðstýrari verður tann navnframi útvarpsverturin Jákup Magnussen.
Per Zachariassen er framleiðari, instruktørur og hevur millum annað verið við til at framleiða X-factor, Talent og Melodi Grand Prix.
Vit fara at hoyra, hvussu X Factor er skipað, hvussu tað er at taka lut, og ikki minst, hvat sangararnir fingu burtur úr.
Tekna teg á www.loksholl.fo kostnaður einans 190,- kr.
Er tú tann næsti vinnari í X-factor?


text:
1. juni verður Rúsfríur dagur 2018″ í hesum sambandi ringja vit til Bjørn Ove Frøyseth, leiðara í Frelsunarherinum, sum greiðir frá degnum, og at Frelsunarherurin fer at hava bás í gongugøtuni mentunarnáttina 1. juni. Aftaná tað er Derhard Jógvansson, sóknarprestur í útvarpstovuni. Hann sigur nakað um sín uppvøkstur og hvussu hann sum 18 ára gamal, varð sannførdur um at gerast lærisveinur Jesusar og fór at lesa til prest. Eisini tosar hann um at raðfesta sína tíð og strongd. At enda í sendingini ringja vit til Sigrun Mohr, samskipara í Alzheimarfelagnum, sum skipar fyri kafe í Løkshøll 30. mai við kunning um demenssjúkur.
Vertur: Eydna Háberg og Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Um Føroyaprent
Føroyaprent er ein framkomin prentsmiðja við tíðarhóskandi útgerð innan prepress, digitalprent, arkprent og bókbinding. Vit meta prentsmiðjuna sum okkara kjarnuvirksemi og vit arbeiða hart fyri at vera í meistaradeildini innan prent í Evropa. Okkara fremsta mál er at tryggja føroyingum føroyskt framleiddar prentlutir og at áhaldandi menna okkum sum fyritøka og arbeiðspláss.
Umframt prentsmiðjuna fevnir virksemið á Føroyaprent eisini um skelti, bannarar, plakatir í stórum støddum og deko til vindeygu og bilar.
Við okkara dugnaligu grafikarum átaka vit okkum uppgávur heilt frá hugskoti til lidnu vøruna, og vit prenta eisini fegin fyri teg, sum sendir okkum eina prentklára fílu.
Á Føroyaprent arbeiða knapt 30 sera dugnalig starvsfólk, sum gera alt … og eitt sindur afturat … fyri at tú skalt vera nøgd/ur við okkara vørur og tænastur.
Vælkomin á Føroyaprent


text:
Hvirlan ferð hetta kappingarárið at skipa fyri trimum størri tiltøkum, og so einari røð av smærri opnum kappingum. Tey størru eru barnatiltakið Stuttleikir, firmakappingin Virkisleikir, altjóða kappingin Jatnatøk og “North Atlantic Orienteering Championship”.
Afturat omanfyristandandi tiltøkum so verður skipa fyri útferð fyri hvirluvindarnar í vár, har í tað stendur øllum teimum sum venja á hvirluvindaliðum hjá felagnum at koma við á eina vikuskiftis “venjingar”-legu í Suðuroynni.
Árshjólið 2011-12


text:
Mangulin á landmátarum og landinspektørum er alstórur bæði í Føroyum og grannalondunum. Tá Umhvørvisstovan skuldi seta tvey størv sum hjálparfólk innan hetta økið, fekk Nudlavirkið uppgávuna at gera eina lýsing.
Hetta eydnaðist sera væl – ikki nóg mikið við, at umleið 50.000 fólk hugdu at lýsingini, Umhvørvisstovan fekk nógvar umsóknir og setti tvey dugnalig fólk í starv.
Her er talan um fjølbroytt og spennandi starv, og tí var upplagt at velja ein spennandi lýsingarleist.
Tá ein av uppgávunum hjá landmátarum og inspektørum er at flúgva við dronu, og man skamt omanfyri Umhvørvisstovuna hevur eitt økið, ið stendur í blómandi vøkstri, so var skjótt frá hugskoti til framleiðslu.
Marjun Eysturoy, ið júst var liðugt útbúgvin sum landinspektør, var á veg heim til Føroyar, og ein frálíkan sólskinsdag fóru vit við Marjuni, eini dronu og eini ætlan niðan í nýggjastu útstykkingina undir Kongavarða.
Ímillum sprongihettur, gummigeitir og buldosarar filmaði dronan Marjuna, nýggju útstykkingina, næstnýggjastu útstykkingina har nógv hús longu eru í gerð, nýggju ítróttarhøllina, nýggju raðhúsini, upprunaligu raðhúsini og háhúsini, havnaútbyggingina, nýggju brúnna um Sandá, Glasir, Skúlan á Fløtum og Musikkskúlan, alt arbeiði, ið hava havt tørv á landmátarum og inspektørum.
Vit ynskja nýggju hjálparfólkunum á Umhvørvisstovuni góða eydnu við starvinum og vóna, at lýsingin eisini hevur gjørt ung fólk varug við, at landmátaraútbúgvingin er ein spennandi lívsleið.


text:
Eg hevði glett meg til at friðarligt vikuskifti í Skálavík. Sjeikurin skuldi koma heim úr Danmark fríggjakvøldið og so skuldu vit fara suður til verfamiljuna alt vikuskifti. Men hendan ætlanin broyttist fríggjadagin, tá hann var so heppin at fáa eitt ókeypis atgongumerki til G! festivalin. Og hvat? Tað var onki annað at gera hjá mær, enn at fara ein túr við. Tú veist, ein lítlan túr, at heilsa uppá fólk og lurta eftir tónleiki.
Nú má eg bara flenna, tí tað bleiv ikki akkurát soleiðis sum eg hevði vantað..
Eg snollaði meg áðrenn vit fóru. Sum eg skrivaði áðrenn festivalin, so haldi eg at alt er loyv tá man fer á G! festival. Eg eri so glað fyri mína longu blomstrutu skjúrtu, sum eg keypti í Skálavík fyri nøkrum vikum síðani. Hon kann brúkast til so nógv, og eg helt at hon piftaði mítt outfit eitt sindur upp. Eisini eri eg blivin so glað fyri at hava brúnt á varrunum. Eg brúki fyrst ein nokk so myrkan liplinara og koyri síðani eina nude litta varrastift uttan. Hetta gevur varrunum eina góða rammu, uttan at tær taka ov nógv fokus. Eg eri púra vekk í gamla leðurjakkanum hjá mammu, so hann slapp eisini við at uppliva góða hýrin á G!
Tað tók okkum eina øld at koma inn á G! økið og ofta er tað eins stuttligt at sita uttan fyri saman við vinfólkum og hugna sær. Hetta gjørdu vit so og lagið bleiv betur og betur. Nøkur vóru sera ófør at botna øl, og onnur vóru íðin at festa eld í nýggja sigarett áðrenn tann fyrra var sløknað. Tað skal ikki so nógv til at undirhalda fólki, sum øll eru í góðum lag. Áveg yvir á økið steðgaðu vit á við hesum festliga vegginum, sum var nakrar metrar langur. Eg eri ikki greið yvir hvør eigur æruna av hesum listarverkinum, men hetta var stuttligt at ganga framvið og upplagt sum bakgrund til eina fitta mynd.
Tá vit komu yvir á økið møttu vit nógvum fólki. Tað er altíð stuttligt at verða heima í summarferiuni og heilsa uppá fólk man ikki hevur sæð leingi. Hetta fer ofta við nógvari tíð og tí vil eg ikki siga at vit fingu so nógv við av tónleikinum. Men á myndini niðanfyri hevur ein mynakona fangað okkum á sandinum, tá felagssangurin var. Her síggja vit so deiliga óskyldig út (haldi eg). Men tað veit denn, eg veit ikki hvar eg fekk hugskotið til stuntið á næstu myndini.
Eg fekk nøkur boð á messenger sunnudagin.. “Vígdis, tú skuldi ikki á G! ha?” og so var myndin niðanfyri viðheft. Haha… eg vildi grava meg langt undir dýnuna, tí eg var so flov av hesum myndunum. Eina løtu var eg eitt sinudur ørg inná, at man í dag sjálvan kann gera nakað, uttan at tað endar á netinum. Men vit liva í 2016 og tað fer neyvan at minka við tílíkum, so hetta velji eg bara at síggja burturfrá. Man skal eisini duga at flenna eftir sær sjálvum viðhvørt. Tað var jú ein sangløta, og eg tók hetta rættiliga bókstavliga. Eg havi ongantíð áður verið til eina konsert har eg sá so væl og tað var eitt fantastiskt útsýni har uppi.
So tað sum skuldi verða eitt avslappandi og friðsælt leygarkvøld, endaði við at blíva fullkomiliga tað øvuta. Men tað var eitt ótrúliga stuttligt kvøld, sum eg ikki hevði viljað verið fyri uttan. So tað er ikki altíð negativt tá ætlanirnar broytast. Tá má man royna at síggja nýggjar møguleikar og taka av tí sum tá er frammanfyri sær. Vónandi hava tit haft eitt deiligt vikuskifti.
M&K


text:
Lesisnildi
Fyri at lætta um fyrstu lesingina eru at kalla nakrir lyklar, vit kunnu brúka. Næmingarnir læra um teir í skúlanum, og tit sum foreldur gera beint í at minna tey á teir heima.
Her eru seks:
1. Peika undir hvørt einstakt orð, sum lisið verður.
2. Hygg at myndunum á síðuni. Kunnu tær geva okkum nakra ábending um, hvat teksturin snýr seg um, og hvørjum orðum, vit kunnu møta.
3. Ger munnin til at siga fyrsta ljóðið í orðinum, t.d. /sss/ í sól, ella /lll/ í lás
4. Drynja: Far s p a k u l i g a gjøgnum orðið, og sig øll ljóðini týðuliga: /sss/ - /óóó/ -/lll/ = sól
5. Být orðið sundur: Finn stavimynstur, finn orð í orðunum og být í stavilsir.
6. Skilur tú tað, tú hevur lisið? Um ikki, les so umaftur.
Tá ið næmingurin lesur uppá heima, latið hann ella hana so lesa sama stykki í minsta lagi tríggjar ferð.


text:
Jóannes Hansen 15.04.2018 (11:37)
Víkingarnir hava kós móti Hólmanum
Eftir tap tvær ferðir á rað hava Maurice Ross og hansara víkingar tvær tær síðstu ferðirnar vent gongdini. Sigur á heimavølli ímóti B36 og á útivølli ímóti AB ber við sær, at lagið er gott, og at ferðin norður til Eiðis verður fyrireikað við stórum sjálvsáliti.
-AB gav okkum ein skarpan gang hóskvøldið. Tað var tungt, men vit vístu góðan hugburð, og Elias Rasmussen var brandur í málinum. Hann er týdningarmikil og bjargaði okkum undan javnleiki á Argjum, sigur landsliðsspælarin Sølvi Vatnhamar.
Í stórari avbjóðing, sum tað er at spæla á Hólmanum á Eiði, kemur tað illa við, at stríðsmaðurin á miðvøllinum Hans Jørgen Djurhuus framvegis er leikbannaður.
EB/Streymur var tvær ferðir á odda ímóti NSÍ, og í síðstu løtu var um reppið, at tað eydnaðist at skora sigursmálið. Tað var vónbrot ikki at vinna fulla úrtøku, men venjarin, Heðin Askham, er nøgdur við leikliga avrikið og ikki minst hugburðin:
-Vit kunnu tapa ímóti øllum, og vit kunnu vinna ímóti øllum. Á Hólmanum fáa vit framúr stuðul frá áskoðarunum, og vit eru øgiliga spentir at taka ímóti Víkingi, sigur Heðin Askham.
Miðverjin Andras Olsen, sum hevur verið skaddur, er tøkur aftur.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Nýggjastu tíðindi
Cecil gjørdi bart í Berlin
Í dag hevur verið ein av teimum døgunum, har rennarar og renniáhugað hava sitið klistrað framman fyri skíggjarnar og skrivingin hevur verið av tí nógva, á sosialu miðlunum 🙂 Berlin Marathon hevur verið og í [...]
Rúni og Ultra Trail du Mont Blanc
Enn ein Bragdarrennari hevur bjóða sær sjálvum av. Burtur av asfaltinum og út á fjallalendið at royna seg. Talan er Rúna Simonsen, sum hevur verið ein longri og øðrvísi túr. Rúni greiðis soleiðis frá: "UTMB [...]
FMU um vikuskiftið
Hetta vikuskiftið hevur verið eitt av teimum, við nógvum tiltøkum, bæði fyri vaksin og børn. Longu fríggjadagin var FM á breyt fyri børn og ung sett í gongd við rimarenning. Leygar- og sunnudagin var so [...]


text:
- Tíðindi, mentan og ítróttur
Eykajáttanir góðkennast í dag
Løgtingið fer í dag góðkenna eykajáttanirnar í fíggjarnevndarskjølunum, sum fíggjarnevndin hevur avgreitt í hesum árinum.
Tann fyrra var umbøn um seks milliónir krónur, tí føroyski laksurin stóð fyri at verða tikin av.
Peningurin varð nýttur til eina tilgongd saman við Bakkafrosti, sum eigur seinasta føroyska laksin, og Fiskaaling at varðveita føroysku laksastammuna.
Tann seinna umbønin um eykajáttan við fíggjarnevndarskjali var 1,2 milliónir krónur at rudda grót á botni í havnini í Skopun, so innsiglingin kundi verða tryggjað.
Sambært lógini hevur landsstýrið skyldu at leggja fram uppskot um eykafíggjarlóg um tær eykajáttanir, sum fíggjarnevndin hevur veitt gjøgnum árið, í seinasta lagi 1. desember.
Eftir fyrstu viðgerð fór uppskotið beinleiðis til 2. viðgerð, og atkvøtt verður um málið í dag.
Sí eisini


text:
Salurin í Leguhúsinum í Nesvík var fullsettur týsdagin, tá samkoma var í samband við, at Gullak Hansen, Marjan Nielsen og Regin Høgnesen eru farin úr starvi. Gullak og Marjan hava verið í starvi sum ávikavist trúboðari og barna- og familjuráðgevi
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
Tíðindasavn
Trýst her fyri at lesa tíðindi sum eru frá áðrenn 27. Oktober 2015
Kanningin av lesivanunum hjá næmingum í 4., 6. og 9. flokki staðfestir, at sunn lesimentan hongur neyvt saman við, hvus...
Les meira
Tá ið eg var tannáringur, afturi í áttatiárunum, var ikki vanligt, at vit sluppu til nakran fyrilestur, stov...
Les meira
Í semjuni stendur, at partarnir eru samdir um at endurskoða grein 4 í ískoytinum til arbeiðstíðaravtaluna, ...
Les meira
Sum lýst av ST eru Heimsmálini galdandi frá 2015 til 2030. Endamálið við Heimsmálunum er at skapa ein be...
Les meira
Skúlablaðið hevur fingið fatur á trimum 9. floks næmingum og einum 7. floks næmingi og spurt teir, hvussu ta&...
Les meira
Eftir at hava verið á norðurlendskum fundi í NFSP eri eg altíð full av góðum hugskotum frá okkar...
Les meira
Foreldur í Føroyum hava ikki eins og foreldur í øðrum londum í sama mun møguleika at velja, hvø...
Les meira
Í ískoyti til arbeiðstíðaravtaluna stendur, at Fyri at undirvísa næmingum við serligum tør...
Les meira
Eru dagar, har tú væntar tað versta? Keðiligir dagar, har tú vaknar við einum varuga av, at alt, sum tú gert...
Les meira
So er skúlaárið 2018/19 komið væl frá byrjan, og flestu næmingar og lærarar hava funnið stevi&et...
Les meira
Tey 17 heimsmálini eru hesi:
1. Basa fátækradømi
2. Mat til øll
3. Góð h...
Les meira
Sum skilst kann tað vera ein avbjóðing hjá nýútbúnum lærarum at fáa starv; tað hava vit...
Les meira
Lærarar og leiðslur hava lagt síðstu hond á ársætlanir og virksemisætlanir fyri skúlaá...
Les meira
Ein pápi kemur heim og møtir fýra ára gamla soninum í gongini; tá ljóðar eitt pling í s...
Les meira
Fyrst í mánaðinum umrøddu vit her á heimasíðuni, at tað neyvan verða nóg nógv st&o...
Les meira
Í ein ávísan mun kunnu frí- og privatskúlar geva fólkaskúlanum íblástur og ík...
Les meira
Stór norðurlendsk skúlastjóraráðstevna í Føroyum
Í hesum døgum hittast um...
Les meira
Tøl frá farna skúlaári í Danmark siga, at umleið fimti hvør næmingur gongur í privatsk&u...
Les meira
Tað er einki óvanligt í, at smábørn eta meiri enn tey orka og tørvar, tá ið tey eru kedd, ó...
Les meira
Hvønn dag ganga nógv lesandi í gongini á Námsvísindadeildini á Frælsinum. Tá klokkan ...
Les meira
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Og hetta er vanligt!
Í hesum video, verður ein ung kristin genta í Egyptalandi álopin, buka og ivaleyst strippa av eini fjøld av muslimum.
Hetta fer fram mitt á gøtuni, á alljósum degi.
Eingin tykist gera nakað fyri at leggja uppí og stegða áganginum, ístaðin verður rópa Allah er stórur.
Harðskapur og kúgan er gerandisdagur hjá milliónatals kristnum í muslimskum londum ídag.
Í samband við trupuleikan av pedofilia, hava vit í Føroyum gjørt nógv burturúr at steðga tøgnini, sum er einasta rætt leiðin.
Tó so verður atsøkn ímóti kristnum í muslimskum londum, av okkara vesturlendsku miðlum og politikarum vanliga rokna at verða rættuliga politiskt ókorrekt at varpa ljós yvir.
Tí er tøgn.
Hetta video opnar líka hurðina á glop og letur okkum síggja eitt sindur av tí ræðandi veruleikanum, tað sum vit vanliga bara lesa og hoyru og síðani leggja í gloymibókina.
Sí meiri um evnið og tilburðin á Answering Muslims:
http://www.answeringmuslims.com/2013/04/egyptian-muslims-attack-christian-girl.html


text:
Hesi skeið havi eg havt seinastu 2 árini:
Høvundaverkstova: Skriva ein “gysara“.
Partur av Listaskúlin á ferð, 26. – 28. februar í skúlanum við Gøtugjógv. Hetta var eitt skeið hjá Listaskúla Føroya.
Les meira um skeiði HER.
Høvundaverkstova: “Kenn tímar persónar, sum tínar bestu vinir”
31. oktober til 1. november á Studentaskúlanum í Hoydølum.
Hetta var eitt skeið hjá Listaskúla Føroya.
Høvundaverkstova: “Kava í minnisdýpið“
Undirvísarar Petur Pólson og Rakel Helmsdal. 21. – 23. mars 2014.
Hetta var eitt skeið hjá Listaskúla Føroya.
Skeiði “Sig søgur, so vit minnast tær” varð fyrstu ferð hildið fyri starvsfólkum í barnagarðinum á Svangaskarði.
Hetta er eitt skeið fyri starvsfólk á dagstovnum og lærarum í innskúlingini, ber til at kunna seg um skeiði HER og bíleggja ella fáa meira at vita um við at skriva rakel@helmsdal.fo ella ringa til 216596.
Skeiði kann supplerast við fyrilestrinum “Søgur gera mun” fyri foreldur á stovninum.


text:
Leygardagin 22. septembur kl.18.00 verður 100 ára veitslukvøld hjá Føroysku sjómansmissiónini, í Salt á Drelnesi.
Á skránni verður:
Felagssangur, kórsangur frá monnum á Tvøroyri, streingjakórinum í Porkeri og í Sumba, andakt við Torleif Johannesen, ábid/drekka, søgulig frágreiðing, møguleiki til heilsanir og endi.
Eisini verður nýggja bókin: “Lívgað sjófólk í eina øld” hjá Frants Jensen, løgd fram.
Bókin er um 100 ára søguna hjá Føroysku Sjómansmissiónini, sum byrjaði sítt skipaða arbeiðið á Tvøroyri í 1918.
Øll eru vælkomin.


text:
Veitari av heildartænastu
bil.fo fingið iPhone app frá Ctrl Sp/f
Bil.fo, har fólk seta brúkta bilin hjá sær til sølu, hevur fingið eina iPhone app har til ber at leita eftir bilinum osfr.
Hendan app fæst ókeypis við at leita eftir "bil fo" inni á iTunes.
Til ber at leita uppá bilar eftir ávísum kriterium og a síggja nýggjasta kjaktið. Forritið er gjørt til føroysk viðurskifti, tí til ber at heinta allar upplýsingar niður tá brúkarin er heima á tráðleysum neti. So liggja allir upplýsingarnir á fartelefonini og so ber til at hyggja eftir bilum uttan at hava samband við Internetið. Hetta tí at summi fartelefonhald


text:
Orð og lag: Jostein Kirkenes
Týtt úr norskum: Jóhan við Neyst
Upprunaheiti: “Bruden”
Hvør er hon, sum so brosandi gongur
yndisliga á rættvísisleið.
Ei av syndini fargað er longur,
heimsins æru hon søkja vil ei.
Hon er brúður á veg til sín brúðgóm,
sum vann hennara hjarta og sinn,
Hon er brúður á veg til sín brúðgóm,
skjótt so fer hon í brúðleypið inn.
Hvør er hon, sum á skriftina grundar,
og í kærleika boðskapin ber.
Stútt mót brúðgómi sínum hon stundar,
sterkur longsil í hjartanum er.
Hvør er hon, sum mangt spottið man bera,
men tó tænir og elskar bert ein.
Hygg hon dálkað av synd ei vil vera,
men sum brúður vil vera so rein.
Hvør er hon, sum í trongdum ei vikast,
og ei ræðist hvønn eitrandi ørv.
Hon ber tíðindi góð sum ei svitast,
og er eldhugað, trúføst og djørv.
Hon er vøkur sum fagrasta lilja,
millum tornir hon angandi er.
Maturin er at gera Guds vilja,
og í ævir hon sæluna ber.


text:
Innsent
22.11.2017 - 23:28
Í oktobur mánaði í fjør, varð stóra fyritøkan Uber offur fyri einum heimsfevnandi broti, tá ið teldusníkar fingu atgongd til upplýsingar hjá 57 milliónum brúkarum. Teir fingu hendur á persónligum upplýsingum, so sum nøvnum, teldupostum og telefonnumrum.
Mentan > Uttanlands > Annað
Eisini fingu teir hendur á koyrikortnumrum hjá uml. 600.000 amerikanarum. Uber valdi síðan at rinda teldusníkunum 100.000 dollarar, slakar 630.000 kr, fyri at strika upplýsingarnar og at halda brotið dult.
Távernadi stjórin, Travis Kalanick, visti av brotinum,men valdi at fjala tað fyri almenningini.Tvey starvsfólk, ið kendu til brotið, vórðu koyrd eftirfylgjandi.
"Hetta áttii ikki at komið fyri, og er hetta sera óheppið", sigur Dara Khosrowshahi, núverandi stjórin í Uber. "Hóast tað ikki er gjørdligt at strika fortíðina, kann eg vegna øll starvsfólkini í Uber siga, at vit hava lært av feilinum."
Uber hava síðan bjóðað teimum, ið vórðu persónliga rakt av brotinum, ókeypis krediteftirlit.
Skrivað hevur Edvin H. Niclasen


text:
Í samband við HM, ætla vit á heimasíðuni hjá B68, at seta onkrar spurningar til persónar kring B68, sum hava okkurt við eitt HM land at gera. Hesaferð hava vit sett okkum í samband við serban Alex (Alexandar) Jovevic, sum í ár er nýggjur í B68. Alex er venjari hjá 2. Deild, umframt at hann eisini er hjálparvenjari hjá 1. Deild.
Alex kom sum 25 ára gamal til Føroyar í 2003, at leika við Skála, og árið eftir var hann í NSÍ, og síðani í TB í 2005. Í 2006 gekk leiðin til ÍF, og har var hann so til árið í fjør, fyrst sum leikari og seinni eisini venjari. Alex Jovevic er annars skrásettur fyri 173 dystir í bestu deildini, har hann eisini skoraði 4 mál, har 2 av teimum vóru ímóti B68.
40 ára gamli Alex Jovevic er ættaður úr Beograd, sum er høvuðsstaðurin í Serbia. Áðrenn Alex kom til Føroyar leikti hann við liðnum Srem úr býnum Sremska Mitrovica. Tá var ein ungur og evnaríkur leikari í hópinum hjá Srem, sum nevnist Branislav Ivanovic, og tað var eisini ein leikari, sum sá upp til Alex, sum var ein av teimum royndu leikarunum í Srem, meðan Branislav var ungur og óroyndur. Ivanovic kenna vit øll frá tíðini í Chelsea, har hann leikti í heili 10 ár, og har hann vann Premier League 4 ferðir og Champions League einaferð. Ivanovic er annars mest kendur fyri at verða bitin í armin av Suares. Ivanovic er eisini landsliðsleikari hjá Serbia, og tá Serbia leikti á Tórsvølli ímóti Føroyum í 2009, slapp Alex so at hitta Ivanovic aftur, og teir báðir sótu og prátaðu saman í fleiri tímar á Hotel Føroyum, har Serbisku leikararnir gistu, um gamlar dagar og hvussu tað hevur hilnast hjá hvørjum øðrum hesi seinastu árini.
Annars trívist Alex sera væl í Føroyum, har hann hevur gift seg við føroyskari kvinnu, umframt at børn eisini eru komin til høldar.
Hesar spurningarnar niðanfyri settu vit Alex Jovevic í samband við HM
1.) Hvørjar vónir hevur tú til Serbia? Eg havi góðar vónir til at Serbia kemur víðari úr bólkinum, og síðani hevur tað nógv at siga hvønn teir møta.
2.) Hvør vinnur HM og hví? Spania er favorittur at vinna, tí teir hava spælt tann sama spælistýlin í fleiri ár. Tað riggar eisini fínt við teimum leikarum og profilum teir hava á liðinum.
3.) Hvør verður tað størsta yvirraskilski, og hví? Tað kann væl vísa seg at fara at verða Belgia. Teir hava so nógvar einstaklingar í liðinum, sum eisini spæla við teimum størstu liðunum í Evropa. Øll hava eisini bíða eftir teimum í fleiri ár, so nú er kanska tíðin, har teir sláa til.
4.) Hvør verður tað størsta vónbrotið, og hví? Tað kann væl gerast Argentina, tí nú halda øll at tað er seinasti kjansurin hjá Messi, at vinna HM. Tað fer eisini at seta stórt trýst á bæði Messi og Argentina.
5.) Hvør verður besti leikari undir HM, og hví? Ronaldo, tí hann er eisini altíð svangur at vísa at hann er best.
6.) Hvør verður HM toppskjútti, og hví? Ronaldo, tí alt er bygt rundanum hann, umframt at tað er hann, sum tekur øll fríspørk og brotsspørk.
7.) Hvør leikari fær sítt veruliga gjøgnumbrot? Sergej Milinkovic Savic úr Serbia er ein komandi stjørna á fótbóltsvøllinum, og hann vil vísa allar hansara dygdir undir hesum HM. Nakað, sum mær eisini vil dáma sera væl.
Her frá takka vit Alex fyri at hann vildi svara uppá Spurningarnar, og vilja vit ynskja honum og Serbia bestu eydnu í HM.
Koyr á B68


text:
Stóri súgfiskur (súgfiskaættin)
Liparis liparis liparis (Linné, 1766)
Stødd: Stóri súgfiskur verður upp í 15 cm langur.
Dýpi: Hann er úr vatnskorpuni niður á 300 metra dýpi, djúpast er hann norðast í útbreiðsluøkinum.
Litur: Hann hevur ógvuliga skiftandi litir. Teir, ið eru fingnir á okkara leiðum, hava verið ljósagráir og gjøgnumskygdir við einum farra av ljósareyðum yvir sær. Annars viðhvørt oliven- ella ljósabrúnligir ella gulir við hvítum langstrípum. Hann hevur ljóst royggj.
Teinar: R 35-43; G 29-37; Ry 41-49.
Lýsing: Stóri súgfiskur er lítil, bøllutur fiskur, minnir um hvalspýggju at føla, skræðan tykist leys og flytur seg undan, tá nortið verður við hann. Hægstur er hann um bulin. Hann hevur runda, stutta gron, eina ryggfjøður og eina gotfjøður og stórar uggafjaðrar. Búkfjaðrarnar eru umskapaðar til ein súgvikopp undir búkinum, og hann er munandi størri enn eygnatvørmátið. Hann hevur lítlan stert. Hann hevur tvinnar nasagluggar, teir fremru eru upp- og útbendir. Hann hevur smá táknaop. Gotið er nærri súgvikoppinum enn gotfjøðurini. Vaksnir fiskar síggjast sjáldan, helst tí teir halda seg mest niðri millum grótið á botni. Súgfiskar súgva seg ofta fastar á botn og benda stertin fram við aðrari síðuni.
Eyðkenni: Hann er kvapsutur og bleytur. Gotfjøðurin og ryggfjøðurin eru samanvaksnar við stertin við einum skræðulepa, mótsett lítla súgfiski. Hann hevur tvinnar nasagluggar.
Týdningur: Stóri súgfiskur hevur ikki vinnuligan týdning.
da: Finnebræmmet ringbug, en: Seasnail, fr: Limace de mer, ís: Stóri sogfiskur, no: Vanlig ringbuk, tý: Grosser Scheibenbauch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Sporðdrekafiskar Scorpaeniformes
Í sporðdrekahópinum eru 26 ættir, ið hava 279 slektir og 1477 sløg.
Av hesum eru undir Føroyum 7 ættir við 17 slektum og 23 sløgum:
Fiskarnir í hesum hópinum eru í stødd smáir til miðal, sterturin er oftast nakað rundaður aftureftir, onkuntíð innbogin, men sjáldan sýldur. Uggafjaðrarnar eru oftast avrundaðar aftan.
Fiskarnir eru oftast klæddir við píkum ella beinplátum um høvd og bul, yvirhøvur hvassir, harðir og knortlutir fiskar.
Sporðdrekafiskar eru um øll høv, onkur sløg eru í blandingsvatni og onkur eisini í feskvatni.


text:
Orð: Jóan Petur upp í Trøð
Viðmerking: Henda brúðarvísan varð yrkt í ár 1900.
1. Várharra hann segði, tað er ikki gott,
at maðurin livir so eina,
tí setti hann Ádam og Evu so brátt
í hjúnarlagið tað reina.
Tey tvey skulu vera so sum eitt,
ta læru fedrarnir týða so greitt,
tann læran hon er tann beina.
2. Ein frøi hann er fyri kvinnu og mann
tann hjúnarskapur so dýrur,
sum tvífalt okkum gleða kann,
tá Harrin verkinum stýrir.
Tit lýðið tí á og hoyrið til,
tit brúðarfólk og hvør, sum vil,
hvat skriftin harum skýrir!
3. Ábraham ríkur sum fáur var
til fólk og fæ og jarðir,
men tøkk fyri alt til Gud frambar,
sum øllum góðum sparir,
hann gav sínum soni sín eigindóm,
bæði fólk og jørð í besta blóm’
og allar dýrar varur.
4. Hann gav honum alt, hvat ið nevnast kann,
men eitt var eftir at vinna
at gera sín son til rættan mannn,
har væntaði bara ein kvinna,
men hon var ikki góð at fáa,
tí Kánans land alt heiðið lá,
har eingin var verd at vinna.
5. Sær sonarkonu Ábraham ei
úr heiðinskapi gat søkja,
hvar fólkið kreyp á dimmari leið,
í óvit lat seg fløkja:
Tey telgdu sær gudar og settu á fjøl
og leikaðu um teir við óvitaspøl.
Slíkt heidnamyrkrið man økja
6. Men Ábraham, sum Guds vinur var
og alra trúgvandi faðir,
hann sendi sín svein langt burtur har
til sínar ættarstaðir
at søkja sær soninum brúður harfrá,
hvar sannan gud tey trúðu á,
og heidna-myrkrið ei bagir.
7. So Ábraham gjørdi, men júst ikki tí
tað okkum til reglu skal vera,
nú hjartasakin er meira frí,
vit lógartvingsil ei bera;
tað gamla er umliðið, alt er nú nýtt,
í kærleika hvør kann virka frítt,
hvat reintonkta hjartað vil gera.
8. At frændur so finnast, ein gleði tað er,
sum væl er verd at goyma,
men hjúnarbandið mest frøi ger,
tað mugu vit ikki gloyma.
Tit leggið í huga og minnist hará,
hvar kærleikskeldan sprettur frá,
sum hjartavarman man eima!
9. Sum Ádam gleddist, tá Evu hann sá,
so gleðast vit enn um stundir;
tí so er nú Guds alvísa ráð,
at vit um kærleiksfundir
skulu finna hvørt annað, sveinur og moy,
og ganga so fram eftir kærleiksleið
um grønar líðir og lundir.
10. Sum sveinurin gleddist, við brunnin stóð
og sá kamelarnar renna
og flyta ta gentu, sum honum var góð,
so kærleiksvarmin man brenna
hjá monnum, sum yndast um stundir enn.
Tann varmin hann fjálgar kvinnur og menn,
sum mangur kann sanna og kenna.
11. Tann setningin Salomon setti í ring:
Hvør góða konu man eiga,
av Harranum fær hann eitt hugnaligt ting,
hvarav ein mangt kann leiða.
Ja, vínið í Kana tað minnir oss á,
hvar gleðin hin sanna sprettir frá,
sum seg so djúpt kann breiða.
12. Av kærleika alt er sprottið út,
av kærleika ljósið ljómar,
í kærleika binda vit best tann knút,
sum steingir út sorgirnar tómar;
í kærleikskeldu vendist vatn til vín,
tann keldan hon bjóðar øllum til sín,
har rósan og liljan blómar.
13. Í kærleikskeldu er perlan huld,
tann vísdómskeldan teir kalla,
hon mongum er hulin, men tó ei duld,
so løgið kann tað enn falla,
tann vísa kvinnan uppbyggir sítt hús,
hon virkar í heiminum fró og fús
bæði utta og inna halla.
14. At hon tann veikari parturin er,
tí maðurin høvdið er blivin,
men legg í minnið, tað soleiðis fer,
hon manninum undir er givin
á sama máta, í somu brøgd,
sum kirkjan er undir Kristus løgd,
hon verður ei niðurrivin.
15. At kvinnan mansins krúna er,
ber Sálomon okkum í minni,
og manni sínum alt gott hon ger,
av fríum vilja og sinni,
hon hugnar sær heima við búnað og borð,
og mannin vinnur hon fyri Guds orð
við lívinum úti og inni.
16. Tí er tað, at maðurin ikki skal
høgt herska í húsarhaldi,
men ansa eftir og minnast væl,
hví honum er givin valdið;
finnur hann tað ikki innnanífrá,
kunnu Petrus og Paulus minna hann á,
eftir hvørjum sum Kristus fortaldi.
17. Í fyrra epistli sankta Petrus mangt
um hjúna-reglur útgreiðir,
og Paulus skrivar harum langt
og hjún til dygdar leiðir
í brævinum, hann læt skriva sær
til kirkjufólkið, í Efesus var.
Hann vinnur, sum harúr eigur.
18. Úr Paradískelduni rann ein á,
hon fleyt út um allan heimin,
har stóðu Guds einglar og stroyddu út sáð,
sum breiddist um allan streymin.
Har vuksu bæði rósur og liljur uppav,
men ein sáddi klintu, meðan fólkið svav
og droymdi tann falska dreymin.
19. Sum rósan og liljan í stillari lund
av sólarhitanum trívast,
so maður og vívið í friðarstund
av paradísgleði upplívast,
ja, lat okkum biðja fyri teimum í dag,
sum geva seg inn undir hjúnarlag,
at klintan av garði má drívast.
20. Men rósan og liljan mugu blóma væl
og anga um allar dagar,
at tregi og mótgangur fellur sum spæl,
at tíðin heilt hjálparleyst gnagar,
men kenna seg altíð í Harranum glað,
ja, kundu vit øll fáa hetta í lag,
hvør er hann, sum tá okkum skaðar.
21. Sum Salomon segði, skal tíð til alt,
og ein er tíðin at dansa,
lat flóna hvørt hjarta, sum fyrr var kalt,
lat nýgiftu hjún umkransa.
Og haldið á gólvi ein glaðan ring,
tí brúdleypsfestin er gleðising
hjá teimum, sum heiðurin sansa.
22. Dansur og spæl eru gleðibrøgd,
frá upphavi hava so staðið,
slík evni í alla skepnu er’ løgd,
alt vísir á sama lagið,
og loyndarkraftin ein brúdleypsdag
upplívar fólkið, ger tey so glað
sum nýgiftu hjúnini bæði.
23. Við brúdleypsgildið bæði gomul og ung
upplívast av dsannari frøi,
hjá honum, sum tíðin fellur tung,
tá lættir um hansar møði.
Tann gamli við ungdómin frygdar seg,
tann ungi seg gleðir til manóms veg,
sum ikki kann vera so løgið.
24. So gongur tann gleðistreymur í ring
frá barni til abban gamla,
ja, slík ein veitsla er gletiting,
sum so kann fólkið samla.
Her kunnu vit loysa hvønn tyngdarknút,
sjálv rósan kann spretta av ttistli út,
so fegin øll frameftir damla.
25. Hvat kann væl hugsast, sum betri er
enn gleðin, sum ber av tí góða,
hvar hjartað hitt reina ta frøi ger,
sum lýsir av andliti fróa
við reinlittum roða sum summardagssól,
tað vísir til hjartað, at her eru jól
og alt, hvat sum gleði kann bjóða.
26. Lat gleðina ljóma um hesi tvey,
sum tú vildi saman beina!
Várharra hann leiði og styðji tey,
til tíðin seg sundur man greina,
sum hann leiddi mangan á evstu nátt.
Ja, vit mugu sanna, tað er ikki gott,
at maðurin livir so eina.


text:
Týtt: Símun av Skarði
1. O, eydnuheim, har tú ert tann, ið stýrir,
tú vinur góði, frelsari so dýrur,
og har sum hvørja løtu gjølla sæst,
at tú ert gesta millum metin hæst.
2. O, eydnuheim, har hjørtu tvey sameinast
í trúgv og vón, har kærleiksleið er beinast,
bert lítla løtu deyðin skilnað ger,
men kann ei slíta band, ið knýtt er her.
3. O, eydnuheim, ið smábørn letur bera
í trúgv og vón til tín, har vard tey verða,
tí tú ert vinur, sum um heimsins gjálv
tey førir betur enn sum móðir sjálv!
4. O, eydnuheim, har eyðmjúk øll tær tæna
í starvi tí, sum tú manst teimum læna,
tí hvørt eitt starv er heilagt, balt og stórt,
tá fyri ásjón tíni tað er gjørt!
5. O, eydnuheim, har eingin teg burt gloymir
í løtum teim, tá gleðin heil fram stroymir,
har ein og hvør tann sál, ið særd er, mødd,
hjá tær, tú lækni besti, verður grødd!
6. Og so, tá eftir lívsstarv sól er dalað,
øll møta tær í himnaheimi sæla,
tú haðan komst, tú hagar fylgir teim
í ævinliga kærleiks friðarheim!


text:
Leinkjan niðanfyri vísir á áhugaverdu hypotesuna hjá Paul Vitz , sum byggjandi á ein hóp av nútímans og søguligum tilfarið vísir á, at ateisma í nógvum førum ikki hevur sín uppruna í vit og skil ella rationalismu, men heldur í sálarligum (psykiskum) orsøkum og uppstendur oftani orsaka av einari torførari familjubakgrund, serstakliga tørvinum av eini tryggari faðirmynd.
Paul Vitz, sum sjálvar var ateist frá aldrinum 18-38 av persónligum orsøkum, vísir á, at tað er nærum vorðin trendur millum slóðbrótandi ateistar, at hesir hata sín pápa og nógvir enntá faðirmyndina sum heild.
Sum kristin eiga vit at vísa ómetaligt forstáðilsi hesum viðvíkjandi. Men eisini so veit eg um tey mongu, sum í Gudi funnu ein góðan faðir og eina góða fyrimynd.


text:
Næmingar við serligum tørvi sleppa í Danmark at brúka upplestravirkanina í CD-ORÐ og IntoWords til allar vanligar royndir og landsroyndir.
Síðani royndirnar hjá fólkaskúlanum í Danmark í mai 2015 eru næmingar slopnir sum eina roynd at brúka orðaforsøgnina til rættskriviroyndina. Frá mai 2016 er hendan royndin við orðaforsøgnina gjørd endaliga loyvd í Danmark - les meira (leinki til folkeskolen.dk). Hetta fevnir tó einans um næmingar við serligum tørvi.
Elektróniskar orðabøkur eru loyvdar til allar skrivligar royndir.
Næmingurin velur sítt evni nakrar dagar áðrenn royndina (men sær tað tó ikki fyrrenn sjálvan royndardagin). Áðrenn royndardagin skal lærarin skanna (ella inntala) alt tilfarið til valda evni hjá næminginum. Skúlaleiðarin er til staðar, tá evnini verða vald.
Leiðreglurnar fyri nýtslu av hjálpar-amboðum eru frá Mentamálaráðnum og kunnu síggjast HER.
Tað er sera umráðandi, halda vit, at forðingar ikki eru fyri at kunna brúka CD-ORÐ til teir næmingar, ið ikki kunnu vera hesum fyriuttan.
TÍ til eina roynd skal næmingurin vísa, um hann er nóg stinnur í lærigreinina, IKKI um hann er førur fyri at lesa og skriva!
Her verður neyvt greitt frá, hvussu tú fyrireikar og brúkar telduna við CD-ORÐ til royndirnar (og eisini til vanligt brúk)
2. Ger Adobe Reader til standard pdf-lesaran á næmingatelduna.
I Windows 10 er standard pdf-lesarin tann vanligi pdf-lesarin hjá Microsoft, og hann riggar ikki saman við CD-ORÐ.
3. Er Adobe Plugin'ið installerað?
Um tú eru trupulleikar við orðauppskot og upplestur í pdf'um, skalt tú heinta og installera Adobe Plugin'ið - heinta plugin'ið
1. Opna Chrome-kagaran og logga á IntoWords Cloud, áðrenn tú opnar onlineroyndina.
So fer IntoWords Cloud sjálvvirkandi at rigga til onlineroyndina uttan trupulleikar.
2. Minst til, at hendan IntoWords-útgávan bert virkar saman við Google Chrome-kagaran.
- men harafturímóti virkar IntoWords Cloud bæði saman við pc, Mac og Chromebook.
3. Minst til at goyma oftani.
- tað ber væl til at arbeiða á telduni, meðan goymt verður.
4. Um royndin verður latin á staðnum og skal gerast í einum kagara.
So skalt tú loyva atgongd til fílur á staðnum, so IntoWords fær atgongd til royndina. Tað er einkult:
- Far til síðuna chrome://extensions
- Set flugubein í feltinum ’Tillad adgang til webadresser på filer’
1. Minst til at opna pdf'arnar í Safari.
Hetta er serliga umráðandi við lesiroyndir, tí IntoWords Mac loyvir ikki upplestur í Adobe Reader.
1. Legg eisini til merkis, at næmingurin skal arbeiða við trimum ymiskum forritum
fyri at skriva fyrisøgnina til Rættskriviroyndina: IntoWords Mac, "billedfremviseren" og Word ella Text Edit.
Um næmingurin dugir at brúka IntoWord'sa Google Chrome, so er tað ein fyrimunur at brúka Cloud-útgávuna ístaðin.


text:
-
12 dage ago |
Breddin, Tiltøk |
Oyvør |
0
Hendan veturin fara vit at hava eina áhugaverda røð av 3 filosofiskum kvøldum á bókasavninum. Jógvan D. Hansen, lærari í heimspeki, fer at hava uppleg um ávís evni, ið eru...
Les meiri »
-
15 dage ago |
Breddin, Tiltøk |
Oyvør |
0
Týsdagin 9. oktober kl. 16.30 fara vit aftur at lurta eftir søgu á bókasavninum. Hesaferð verður tað bókin hjá Melinda Long, ið verður lisin upp – Tá eg var sjórænari....
Les meiri »
-
15 dage ago |
Breddin, Tíðindi |
Oyvør |
0
Ein nýggj framsýning er nú á bókasavninum. Tað er eitt úrval av barnabókum ið eru, ella hava verið, bannaðar at lesa. Kom og síggj bøkurnar, og les um hvørjar orsøkir eru...
Les meiri »
-
15 dage ago |
Breddin, Tiltøk |
Oyvør |
0
hósdagin 6. november kl. 19 fara vit at møtast á bókasavninum í Tofta skúla. Tá fara vit at tosa um hesar bøkurnar: - Eru koparrør í himmiríki. yrkingar – Katrin...
Les meiri »


text:
Levi Joensen 85 ár
Mín fyrsti túrur til skips
Herfyri vóru vit bæði konan eina ferð í Portugal, har vit sluppu at uppliva søguna hjá hesum stolta og arbeiðssama fólki. Vitjað varð á ymiskum søvnum, men tað var vitjanin á fiskivinnusjósavninum í Lissabon, ið førdi meg aftur til mín fyrsta túr til skips við Levi hjá Dáva fyri sløkum 60 árum síðani.
Tað var ein serlig uppliving at síggja stóru hvítu skipini á savninum við øllum doryunum á dekkinum. Summi høvdu 60 doryur, summi 50 og okkurt 40. Tað áhugaverda var, at tær vóru stáplaðar sum borðiskar oman á hvørja aðra 5-7 í hædd. Alt tað leysa mastur og segl, árar og harumframt bekkir, sum vóru leysir, bleiv tikið út og lagt við síðuna av - klárt at taka við, tá flotað varð aftur. Ein maður var við hvørjari og hevði fulla ábyrgd av henni. Teir vóru eisini í sjálvdrátti. Víst mintist eg doryuskipið við 97 monnum, sum sigldi á ein boða úttanfyri Føroyingahavnina í august 1959.
Men lat meg fyrst venda aftur til Klaksvíkar í 1959. Var 15 ára gamal og liðugur við 4. millum í skúlanum og arbeiddi á Lítlu Beding, tá eg hoyrdi í Útvarpinum, at skiparin á Viðoynni søkti eftir tveimum monnum við snellu til Grønlands. Eg fór beint niðan á kontórið hjá Jógvan hjá Akseli og ringdi til skiparan. Eftir at hava fingið at vita, hvør eg var, segði Levi: Jú, tú skal sleppa við. Vit mynstra komandi hósdag. Tá og altíð síðan - vælhýrdur, tá vit hittast á máli.
Komin heim - segði eg fyri mammu, hvørjar ætlanir eg hevði. Hon var ikki júst glað, men hon segði, at hasa avgerð sleppur tú sjálvur at taka. Hon átti ongan sjómann tá og fór í grannlagið at spyrja, hvat eg skuldi hava við.
Jú, best var at fara til Havnar til Carl á Lag, har kundi eg fáa alt á einum stað. So við Pride morgunin eftir. Ein í mínum eygum eldri kona, helst um 45-50 ára aldur, gav mær alt, eg fór at fáa brúk fyri frá innast til uttast á mínum fyrsta túri. Hon skuldi bert hava at vita navnið á skipinum, eg fór við, so bíðaði rokningin, til eg kom aftur.
Norðafturkomin yvir á seglhúsið at keypa madrassu. Hon var av træull og hessian. Eitt teppi varð seymað á, og tað virkaði sum lak allan túrin.
Vit mynstraðu hósdagin hin 30. juli. Mamma hevði lagt mær alt í klæðsekkin við Nýggja testamentinum ovast, sum eg fekk frá Jóhan Nielsen presti, tá eg var fermdur árið fyri. Hon legði mær eina við at lesa í tí, og tað gjørdi eg hvønn dag.
Tá vit loystu, var eg alspentur og spurdi Levi, um eg kundi sleppa at standa á brúnni og hyggja, tá vit løgdu frá landi.Tað slapp eg og stóð so errin og hugdi ígjøgnum rútin. Ikki eina løtu fall tað mær inn, at eg um fá ár fór at sigla um heimsins høv og standa á brúnni og hava ábyrgd av skipi og manning. Ætlan mín nú var bert at forvinna pening, so eg kundi fara á studentaskúla og síðani lesa til verkfrøðing.
Komnir vestur um Mykines í havalduna har var lítið um meg. Eg fekk sjóverk og legðist í koyggjuna -pumpudeymurin gjørdi tað ikki betri.
Minnist væl, at skiparin hugdi til mín, tá hann morgunin eftir kom at fáa sær havragreyt við mollymjólk: Nú hin gamli, hvíl teg bara, tað fer at javna seg, royn og et eina skipskeks.
Eisini hinir umborð hugdu til mín og søgdu tað sama.
Rætt høvdu teir. Aftaná 5 dagar fór eg so smátt at koma fyri meg og fór aftur at gleða meg til at fiska millum menn. Tað allarfyrsta var nú at gera mær ein lippukassa, tí vit vóru í sjálvdrátti, og talt varð hvønn leygardag, hvussu nógvar fiskar hvør hevði drigið.
Tá vit nærkast Føroyingahavnini, har vit skuldu taka vatn og olju, hoyrdu vit tokulúður. Tað var ikki so løgið, tí tað var kolasvart í mjørka. Stýrt var eftir ljóðinum. Róp kemur í, og sagt verður, at eitt skip liggur beint fyri framman. Tá vit koma til skipið, stendur tað fast á einum boða.
Tað er eitt doryuskip úr Portugal við nógvum doryum og eitur Santa Maria Magdalena. Vit steðga og fáa samband við skipið. Stýrimaður teirra kemur umborð til okkara at leggja saman ráð, um hvat gerast skuldi.
Tá er tað, at Levi biður meg hjálpa sær at tulka, tí eg var nýkomin úr skúlanum og hevði lært enskt og dugdi eitt vet. Eg hjálpti sum frægast Vit verða biðnir um at sleipa teir av. Teir vóru á veg út, tá teir rendu á boðan, og teir fáa ein enda frá okkum. Vit royna at sleipa, men til fánýtis, teir høvdu rent á boðan á hægstu flóð. Vit ankraðu upp og løgdu okkum at bíða eftir flóðini. Í Grønlandi er stórur munur á flóð og fjøru. Skipið hjá teimum var nú farið langt á liðina, og Levi vildi nú bjóða teimum umborð til okkara, men tá kom danski sleiparin Achilles og biður okkum sleppa endanum, tí teir skulu taka sær av bjargingini. Levi segði kortanei, tí vit vóru kallaðir og bidnir um at hjálpa og fóru ongan veg.
Skiparin á sleiparanum gav ilt av sær og gav boð um at fara umborð á portugisaran og sleppa endanum hjá okkum.
Nú var ikki annað at gera hjá okkum enn at taka endan inn, hiva akkerið upp og sigla inn í Føroyingahavnina at taka olju og vatn. Tað var jú har, vit skuldu, tá vit sóu Sankta Mariu Magdalenu.
Seint sama kvøldið sum vit ætlaðu at sigla móti morgni, fær Levi boð frá formonnunum á Nordafar, sum høvdu við salt og annað at gera, at nú stóð illa til hjá portugisaranum. Veðrið var versnað, og teir vildu nú hava fólkið av skipinum, og sleiparin fekk ikki tikið teir umborð, tí sjógvurin skolaði inn yvir afturskipið. Tá Levi var spurdur, um vit kundu fara út eftir manningini, svaraði hann, at tað var skylda okkara at hjálpa fólki, sum var í neyð. Levi rópti á menninar og bað onkran fara á sjómansheimið eftir teimum, ið har vóru.
Tað var ringt veður, men tað gekst væl at koma út til skipið. Síðani gekk tað soleiðis fyri seg, at ein góð maskinjolla sleipaði ein størri bát, sum tók umleið 15 mans og sigldi millum skipini, til allir vóru umborð hjá okkum.
Teir vóru 97 mans, og vit vóru 20, og høvdu bjargingarútgerð til 25 mans. Vit sigldu innaftur í Føroyingahavnina, har ein annar portugisari lá, sum tók allar 97 menninar. Santa Maria Magdalena stóð leingi á boðanum, áðrenn hon sakk.
Um sjálva bjargingina skrivar Levi í bók síni: Lív mítt á sjógvi og landi,bls. 58 og 59.
Nú byrjaði okkara fiskarí, sum vardi til seinnu helvt av oktober, tá skipið var fult. Næstan øll inntøkan hjá mær fór fyri skipsklæðini.
Men tað var um Levi - fyrsta skipara mín - eg ætlaði at siga okkurt.
Her kann sigast, at eg hevði álit á honum og kendi meg tryggan við hann. Hann vísti eisini mær álit, og tað var ikki sørt, at eg var góður við hann, og eri tað enn. Ofta kastaði hann, meðan vit svóvu. Var fiskur at fáa, bleiv ofta lítil svøvnur. Hevði hann brúkt mína snellu, so lógu altíð ein ella tveir fiskar í mínum pavni. Mangan verður sagt, at ein rukka er umborð á hvørjum skipi. Umborð á Viðoynni var ongin rukka, tað syrgdi Levi fyri. Eg lærdi at taka ábyrgd, vera stundisligur og at halda orð, nakað eg eisini hevði hoyrt heima.
Og hann var ógvuliga grammur eftir fiski.
Meðan vit hvíldu, plagdi hann at stima og leita, fann hann fisk, so kom hann beint og purraði út. Hetta var ikki sum at vakna heima hjá mammu. Tað var her og nú og beinanveg á dekkið at kasta. Stundum vóru vit so kvikir, at tveir mans stóðu fastir í leytaranum. Tað var jú sjálvdráttur, og loddið skuldi skjótt á botn.
Tað var strævið lív at vera fiskimaður. Tá vit mistu kennið, so skuldi siglast afturáaftur. Tað tók ikki so langa tíð, og hvør løta var tikin til at fáa sær ein blund t.d. at leggja seg á dúrkið í stivlum og oljuklæðum, tí ongin løta mátti fara til spillis, tí tað ráddi um at vera á dekkinum, tá hálað varð av.
Vit fiskaðu ikki sunnudag. Hesar dagar helt Levi møti seinnapartar, har flestallir luttóku. Tað vóru hugnaligar løtur. Summir dugdu væl at syngja, og sangurin gekk væl í lugarinum.
Pætur Franklin av Kirkju var bestimaður. Hann var tilkomin og royndur maður. Levi var bert 25 ára gamal og hevði longu verið skipari í eina tíð. Kenni meg vísan í, at Pætur Franklin var hentur at ráðføra seg við hjá Levi, tá ið á stóð.
Var ferðin til Grønlands trupul fyri meg, so var ferðin heim beinleiðis ógvuslig. Tað visti eg bara ikki tá, meðan tað fór fram. Minnist onki til, at nakar var bangin ella óttafullur, men teir eldru vóru ógvuliga alvorligir.
Øll skipini vóru farin heim, men Levi hann treiskaðist og vildi royna nakað afturat, nú vit vóru einsamallir eftir. Men nú sigur meistarin, at oljan var farin at ganga undan. Levi helt, at vit kundu fara inn í Vestmannaoyggjunum at bunkra um neyðugt. Vit royndu nakrar dagar aftrat, til skipið var fult. So fóru vit at sigla heim í fagrasta veðri, men á heimleiðini komu vit í illveður. Sjógvarnir, sum løgdu seg inn yvir skipið, gjørdust størri, og skansaklædningurin fór í bæði borð. Stútturnar stóðu berar eftir, og skipið var ikki til at kenna aftur, nú sjógvurin skolaði beint tvørtur um dekkið, og vit lógu nógv betur í sjónum.
Ein sjógvur brýtur fótin, sum bummurin hvíldi í, og bummurin fór at sláa borð í borð. Ein tann royndasti og raskasti fekk fatur á ein enda, sum var fastur í bumminum og fekk hann festan í ein kofilnagla.
Vit ungu fingu ordrar til at vera har frammi og ikki at koma aftur, tí vandi var fyri at sláa út, og teir har afturi sluppu ikki fram. Talan var um at leggja skipið uppí, men av tí at oljan var so lítil eftir, var avgjørt at halda fram. Seinni frætti eg, at teir: skiparin, bestimaður og meistarin høvdu hildið skipsráð um støðuna og tikið ta avgerðina.
Veðrið verður betur, og spurningurin var, um vit skuldu inn í Vestmannaoyggjunum eftir olju. Meistarin helt, at vit fóru at klára heim við tí ferð, vit nú høvdu.
Lagið var gott, tá vit aftur komu á Klaksvík, og vit fingu góðan prís, tá veiðan var seld í Esbjerg. Men Viðoyggin var ikki snøgg á at líta eftir hesa minniligu ferð.
Sigldi saman við Levi í trý ár. Eg gjørdist hvørki studentur ella verkfrøðingur, men endaði sum skipsførari í danska handilsflotanum og fekk eitt gott arbeiðslív. Samband hevur tó altíð verið við Levi hesi næstan 60 árini. Jú, eg lærdi nógv av honum og eisini hinum, eg var saman við til skips.
Hóast eg bert var fiskimaður í trý ár, so var eg fyri øðrum ógvusligum hendingum. Nýggja testamentið, ið mamma legði í klæðsekkin hjá mær, liggur á botni yviri á Fyllabank, har tað fór niður við Skálanes, tá hon brann og sakk um morgunin hin 18. juli 1961.
Seinni fór Levi í land at fiska mannasálir, og væl bar til.
Á tí andaliga økinum vóru vit ikki á sama báti, men í sama bátafylgi, har allir hava somu kós.
Góði Levi, vit bæði Karin - skyldkona tín - ynskja tær hjartaliga til lukku við føðingardegnum fríggjadagin hin 12. oktober, nú tú fert langt upp um kappaaldur. Tað kennist væl framvegis at hava teg í nánd, og eg gerist glaður, hvørja ferð eg hoyri málið á tær í telefonini.
Harrin signi lívskvøld títt!
Ørvur


text:
Bjørt tveitir uppskotið um tilfeingisgjøld aftur í høvdi á Hoydal og Háfoss
Tað bleiv lagt merki til í Løgtinginum hvussu nógva orku Ingol S. Olsen, seinastu dagarnar hevur brúkt uppá at greiða almenninginum frá at eingin ósemja var í samgonguni um førda fiskivinnupolitikkin. Hann var sera hvassorðaður og ákærdu reiðarar fyri markleysan frekleika, tí at ávísur reiðari hevur stevnt landsstýrinum eftir endurgjaldi fyri mistar inntøkur.
Men gjárkvøldi gjørdi Bjørt Samuelsen forkvinna í Vinnunevndini, Bjørt Samuelsen, greitt í KVF at semja var als ikki um fiskivinnupolitisku kósina og at hon sá onga meining at løgtingið í heilatikið viðgjørdi uppskotið, sum hennara egni flokksformaður og landsstýrismaður í fiskivinnumálum hevur lagt fyri tingið.
- Høgni Hoydal átti ikki at verið komin í tingið við sama málið sum ikki bar á mál fyri einum árið síðani. Hon gav landsstýrismanninum boð um at gera eitt nýtt uppskot og samstundis gjørdi hon greitt at ætlanin hjá Kristinu Háfoss um at fáa fáa serliga nótaflotan at rinda 350 milliónir í tilfeingisgjøldum komandi ár var órealistisk.
-Tað gevur onga meining at viðgera uppskotið frá landsstýrismanninum, tí seinast uppskotið var til viðgerar var eingin meiriluti fyri uppskotinum og tí datt tað burt tá tingsetan endaði. So vit fara ikki at byrjað arbeiði fyrr enn landsstýrismaðurin hevur lagt nýtt uppskot fyri tingið.
- Inntøkumetingin hjá fíggjarmálaráðnum er óviss. Allir skattir sum vit áleggja eiga at verða settir eftir einum “fornuftprinsippi” og sum tað sær út at kvoturnar komandi færa at minka mugu siga at hatta tali sum fíggjarmálráði er komið við er sera hypotetist í løtuni, segði Bjørt Samuelsen, forkvinna í vinnunevndini í samrøðu við KVF.


text:
Bræv Paulusar ápostuls til Efesusmanna, kapittul 6
Børn og foreldur, trælir og harrar
v1
Tit børn, lýðið foreldrum tykkara í Harranum; tí at tað er rætt.
v2
«Æra faðir tín og móður tína,» – hetta er hitt fyrsta boðið við fyrijáttan, –
v3
«fyri at tær má gangast væl, og tú mást liva leingi í landinum.»
v4
Og tit fedrar, ilskið ikki børn tykkara upp, men alið tey upp við aga og áminning Harrans!
v5
Tit tænarar, lýðið tykkara jørðisku húsbóndum við ótta og bivan í hjartans einfaldi tykkara, sum var tað Kristus;
v6
ikki við eygnatænastu eins og teir, ið vilja toknast monnum, men eins og tænarar Krists, so at tit gera vilja Guðs av hjarta,
v7
við tað at tit av góðum vilja gera tænastu, sum var tað fyri Harranum og ikki fyri monnum,
v8
av tí at tit vita, at hvat gott, sum ein og hvør ger, tað skal hann fáa aftur av Harranum, hvørt hann so er trælur ella frælsur.
v9
Og tit harrar, gerið tit tað sama móti teimum, so at tit lata av hóttum, við tað at tit vita, at bæði harri teirra og tykkara er í himlunum, og at tað hjá honum ikki verður gjørdur mannamunur.
Herklæði Guðs til orrustu móti óndum andaherliðum. Bøn
v10
Annars, verðið sterkir í Harranum og í veldis mátti hansara!
v11
Latið tykkum í øll herklæði Guðs, so at tit kunnu vera førir fyri at standa ímót sniðlopum djevulsins.
v12
tí at bardagi okkara er ikki móti blóði og holdi, men móti valdunum, móti ráðunum, móti heimshøvdingunum í hesum myrkri, móti andaherliðum illskaparins í himnarúmdum.
v13
Farið tí í øll herklæði Guðs, so at tit kunnu vera førir fyri at veita mótstøðu hin vánda dagin og at standa við, tá ið alt er vunnið.
v14
So standið tá gyrdir um lendar tykkara við sannleika og klæddir í brynju rættlætisins,
v15
og skøddir um føturnar við fúsleika til at boða gleðiboðskap friðarins;
v16
og havið í øllum førum trúarskjøldurin á lofti, sum tit kunnu vera førir fyri at sløkkja allar gløðandi ørvar frá hinum illa við;
v17
og takið hjálm frelsunnar og svørð andans, sum er Guðs orð,
v18
meðan tit við allari ákallan og bøn biðja eina og hvørja tíð í andanum og eru árvaknir til tess við øllum áhaldni og bøn fyri øllum hinum heilagu,
v19
og fyri mær við, at mær mega verða givin orð, tá ið eg lati upp munn mín, til at boða við treysti loyndardómin í gleðiboðskapinum,
v20
sum eg eri sendiboð fyri í leinkjum, at eg má tala við frímóði um hann, soleiðis sum eg eigi at tala.
Týkíkus skal siga frá viðurskiftum Paulusar
v21
Men fyri at tit eisini kunnu fáa at vita um viðurskifti míni, hvussu mær veit við, so skal Týkíkus, hin elskaði bróðirin og trúgvi tænarin í Harranum, greiða tykkum frá øllum;
v22
hann havi eg sent til tykkara beint av teirri grund, at tit skulu fáa at vita, hvussu standurin er hjá okkum, og at hann kann ugga hjørtu tykkara.
Friðarheilsan
v23
Friður veri við brøðrunum og kærleiki við trúgv frá Guði faðir og Harranum Jesusi Kristi!
v24
Náðin veri við øllum, sum elska harra váran, Jesus Krist, við óforgongiligum kærleika!


text:
Norska seismikkfyritøkan TGS boðar nú frá, at hon er farin undir eina umfevnandi seismiska kanning á Atlantsmótinum, skamt frá føroyska markinum, nevnd Erlend Wild West. Talan er um eitt stórt øki, sum varð latið fleiri oljufeløgum til leiting í 30. útbjóðing í Bretlandi. Fleiri oljufeløg hava tikið seg saman og heitt á TGS um at fara undir 3D kanningina, ið hevur til endamál at kanna undirgrundina í fleiri av loyvunum, sum vórðu latin í 30. útbjóðing. TGS sigur í eini fráboðan, at stórur áhugi er fyri at fáa seismiskar kanningar gjørdar á Atlantsmótinum, aftrat teimum, sum longu eru gjørdar í hesum økinum. Talan er um fleiri sera lovandi øki, ið bæði fevna um fund, sum eru gjørd og um nýggj leitimið, ið oljufeløgini hava vónir um goyma olju og gass. TGS hevur annars áður staðið fyri fleiri seismiskum kanningum á Atlantsmótinum, eitt nú økjum, sum liggja tætt upp at føroyska markinum.
Kelda: TGS, Energy Voice


text:
Í kvøld hevur lutakast verið í steypakappingini hjá kvinnum, har B68 fekk heimavøll ímóti HB, og dysturin verður leiktur sunnudagin 7. Mai.Vinnarin av hesum dystinum skal í hálvfinaluni leika ímóti vinnarinum av dystinum ímillum B36 og ÍF/Víkingur.Koyr á B68
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"I don't know the key to success, but the key to failure is trying to please everybody." -Bill Cosby


text:
Orð: Steintór Rasmussen
Lag: Eyðun Nolsøe
Send mær ein tanka á tínum vegi
eina heilsu ið gleðir ein vin
eg var jú partur av tínum degi
í náttina beyð tú mær inn
tín stílur – tín sjarma – tín styrki
og tíni smíl til dagin – og fólk í býnum
Eg trúði í tær uppá lívsins summar
til stórkavi segði seg
eydnan var meira enn spæl og nummar
um várið tú takkar fyri teg
tú hevði góðar grundir – og skilti væl
eg hevði svárar stundir – teg elskaði
Kanska eitt kvøld er til okkum bæði
eg sakni tín kropp og títt snýð
práta um alt sum er og hendi
vit eru ung og eiga tíð
tann kærleikin sum kólnar
er sum ein tornað rósa, ta hon følnar
mítt blómubarn
so um eg komi at vitja havi eg
ongar blómur við


text:
Mathias Holbæk Mortensen (t.v.) og Rólvur Reinert (t.h.) hava fingið kr. 15.000 í part til uttanlandsuppihald í sambandi við útbúgving. Ben Arabo, forstjóri í Betri, handaði legatið.
Í samband við Betri Pisudagar 2018 bleiv Betri legatið handað fyrrakvøldið á Ungdómsdeildini hjá Betri í Havn. Tiltakið var væleydnað, og fleiri enn 100 lesandi luttóku. Áhugin fyri legatinum var aftur stórur hesaferð, og nógvar spennandi umsóknir komu inn.
”Vit fegnast um at aftur í ár var stórur áhugi fyri Betri legatinum. Hetta vísur tann framhaldandi áhugan hjá føroyskum lesandi at nema sær vitan úti í heimi, og vit eru fegin at kunnu geva okkara íkast til, at lesandi fáa eina fjølbroyttari og betri útbúgving” sigur Ben Arabo, forstjóri í Betri.
Betri legat er eitt legat fyri føroysk lesandi, ið eru farin undir eina hægri bókliga útbúgving ella yrkisútbúgving. Legatið er ætlað sum stuðul til uppihald uttanland í beinleiðis sambandi við útbúgving og verður latið tvær ferðir árliga til tvey lesandi.
Higartil hava legatmóttakarnir søkt sær íblástur í Sydney, París, Brússel og Svalbard. Hesaferð fara báðir umsøkjararnir til USA at leita sær kunnleika.
Bæði Mathias og Rólvur lesa Elektrisk Energiteknologi á Danmarks Tekniske Universitet (DTU) á 4 semestri. Í august fara teir í eina lestrarhálvu til USA – Mathias skal lesa á University of Texas at Austin og Rólvur á University of Maryland, School of Engineering.


text:
Ein heilsan frá Jógvan Skorheim, borgarstjóra í samband við Summarfestivalin í Klaksvík 9. – 11. august.
Síðan fyrsta Summarfestivalin í 2004 hevur Vágsbøur verið staðið, har hittini hittast. Hetta fyrsta árið var vælsignað við bakandi sól, og millum hittini vóru “Daddy Cool” hjá Boney M og “Lady in Black” hjá Ken Hensley úr Uriah Heep.
Hóast fyriskipararnir høvdu spælt við tankan um ein festival í Klaksvík í fleiri ár frammanundan, so var hugskotið og tiltakið nýtt fyri tey flestu av okkum, og optimisman var eyðsýnd á Vágsbøi hesar góðveðursdagarnar í august 2004. Stemningurin var fantastiskur, og á ein ella annan hátt bar alt til. Øll vóru flúgvandi, sjálvt Trølla Pætur og garrvilla omman, sum í fallskíggja lupu niður á Vágsbø úr tyrluni til barnatiltak og konsert.
Tann minnisverdi fyrsti Summarfestivalurin vísti seg bert at vera byrjanin, og nú vit í ár fara undir festivalin 15. árið á rað, kunnu vit líta aftur og staðfesta, at Summarfestivalurin í viðgongd og mótgongd hevur gjørt tað størri og stuttligari at vera í Klaksvík.
Nakrar av løtunum hava sjálvsagt verið lættari og stuttligari enn aðrar – hvør minnist ikki 2006, tá Roger Hodgson ikki fekk lent fyri mjørka fyrr enn væl út á náttina, og tí ikki byrjaði konsertina á Vágsbøi fyrr enn árla á morgni? Ella árið eftir, 2007, tá Scorpions við heimshittinum “Rock you Like a Hurricane” lýstu illveðrið á festivalinum enn betri, enn hvat gott var?
Minnini og søgurnar frá Summarfestivalinum eru óteljandi. Men tær enda altíð væl, og ótroyttiligir herja fyriskipararnir trúfastir á aftur, ár eftir ár eftir ár. Tað mugu vit sum býur, kommuna og samfelag ongantíð gloyma at takka teimum fyri. Teirra dirvi og árræði leggur lunnar undir, at vit sum festivalgestir kunnu vera við til at gera Summarfestivalin til eitt av størstu og bestu hæddarpunktunum á føroyska sumrinum.
Tað einasta, vit skulu gera, er at møta upp í góðum lag – og ja, við hvørt eisini hava regnklæðini og gummistyvlarnar til reiðar – og so bara njóta hittini og góðu samveruna við hvønn annan. Í ár kunnu vit gleða okkum til heimshitt sum “Barbie Girl” og “Symphony”, og so sjálvandi eisini mongu fantastisku føroysku nøvnini, sum mynda hesa 15. Summarfestivalskránna. Sjálvur gleði eg meg mest til at vera við til at skapa nýggj minnir, og harvið fáa nýggjar søgur at fortelja saman við øllum øðrum festivalgestum og -fyriskiparum.
Góðu fyriskiparar og góðu vit øll, sum tilsamans skapa Summarfestivalin hvørt einasta ár: hjartaliga til lukku við teimum 15 árunum! Hetta fantastiska tiltakið flýgur framvegis høgt, og lat okkum øll í felag síggja til, at so kann vera í nógv ár afturat.
Hjartaliga vælkomin til Klaksvíkar, øll somul og góðan Summarfestival.
Jógvan Skorheim
Borgarstjóri í Klaksvíkar kommunu


text:
REGLUGERŠ
§ 1. Navn og heimstašur
Stk. 1. Navn grunsins er Halgidagsgrunnur.
Stk. 2. Fųroya Arbeišsgevarafelag/Fųroya Handverksmeistarafelag og Fųroya Handverkarafelag/Landsfelag Handverkaranna eiga grunnin, og heimstašur grunsins er Tórshavn.
§ 2. Endamįl
Endamįliš viš grunninum er at rinda sveinum og serarbeišarum lųn ķ sambandi viš hųgtķšir, ķ fyrstu atlųgu ķ sambandi viš jólini.
§ 3. Treytir fyri śtgjaldi
Treytirnar fyri śtgjaldi eru:
· At sveinur og serarbeišari er virkin limur ķ Handverkarafelag, sum aftur er limur ķ Fųroya Handverkarafelag/Landsfelag Handverkaranna
· At sveinur og serarbeišari arbeišir hjį handverksmeistara, sum rindar gjald til grunnin .
§ 4. Inngjald
Stk. 1. Meistarar rinda 1% av lųnini ķ ein halgidagsgrunn. Gjaldiš hękkar 1. oktober 2004 viš 0,5% til 1,5%
Stk. 2. Gjaldiš frį 01.01.2000 til 30.09.2001 er at rokna sum fę grunsins.
Stk. 3. Meistarin hevur skyldu til at tilskila navniš į sveininum/serarbeišaranum, sum inngoldiš veršur fyri.
Stk. 4. Gjaldiš til grunnin veršur flutt, tį iš lųnin veršur flutt.
§ 5. Śtgjald
Stk. 1. Halgidagsgrunnurin rindar halgidagslųn til svein og serarbeišara um hįlvan desember į hvųrjum įri.
Stk. 2. Śtgoldiš veršur tann halgidagslųn, sum meistarin hevur inngoldiš fyri tann einstaka sveinin og serarbeišaran 12 mįnašir frammanundan śtgjald, tvs. frį 1. oktober til 30. september įriš eftir.
Stk. 3. Sveinur & serarbeišari hevur skyldu til at syrgja fyri, at umsitingin av grunninum hevur tęr neyšugu upplżsingarnar fyri at kunna śtgjalda gjaldiš.
Stk. 4. Halgidagslųn kann ķ seinasta lagi verša śtgoldin 1. aprķl įriš eftir, at hon įtti at veriš śtgoldin.
§ 6. Umsiting
Stk. 1. Grunnurin veršur umsitin av fyrisitarinum hjį Fųroya Arbeišsgevarafelag/Fųroya Handverksmeistarafelag saman viš einum umboši fyri Fųroya Handverkarafelag/Landsfelag Handverkaranna.
Stk. 2. Hesi kunna taka sęr serkųna hjįlp, iš veršur lųnt av inntųkum grunsins.
§ 7. Roknskapur
Stk. 1. Roknskapur grunsins gongur frį 1. mai til 30. aprķl, tó ķ 2003 frį 1. januar 2003 til 30. aprķl 2004..
Stk. 2. Grannskošari veršur śtnevndur av umbošunum hjį felųgunum.
§ 8. Broytingar
Henda reglugerš kann verša broytt, um umsitingin hjį grunninum ella nevndarlimur ķ felag heldur taš vera neyšugt, men broytingar skulu verša lagdar fyri felųgini til góškenningar.
§ 9. Avtųka
Um felųguni verša samd um at avtaka grunnin, verša ognir grunsins gjųrdar upp, men megu tó ongantķš falla aftur til felųguni sjįlvi, men latast til eitt tį įvķst gott endamįl, innan taš ųkiš, iš felųguni virka ķ, og sum felųguni verša samd um.
§ 10. Stovnseting
Hesin grunnur er settur į stovn sum liš ķ sįttmįlasamrįšingarnar millum handverkarar og handverksmeistarar 1. oktober 1997, og byrjar at virka frį 1. januar 2000 viš śtgjaldi fyrstu ferš hįlvan desember 2002.
Reglugeršin er fyrstu ferš broytt oktober/november 2001 og juni 2004.
Fųroya Arbeišsgevarafelag
Johan Pįll Joensen, form.
Fųroya Handverksmeistarafelag
Magnus Magnussen, form.
Fųroya Handverkarafelag
Poul Ųregaard, form.
Landsfelag Handverkaranna
Daniel P. Djurhuus


text:
Kundatrygging
Tað hendir sjálvandi ikki fyri okkum, men so hendir tað kortini. Ein av okkara kæru fellur brádliga frá, og støðan gerst bæði torfør og syrgilig - hvussu við tí fíggjarliga? Tú kanst ikki tryggja teg móti øllum, men millum mongu fyrimunirnar, tú sum kundi í Norðoya Sparikassa kanst fáa, er ein serlig Kundatrygging, ið verður útgoldin, tá ið tryggingartakarin doyr.
Tryggari
Sum kundi í Norðoya Sparikassa kanst tú tekna eina Kundatrygging, ið ger, at næsti avarðandi ella annar tilskilaður persónur/ar er tryggari, skuldi tað hent, at tú doyði.
Hvør kann tekna Kundatrygging?
Kundar, ið eru 18 ár ella eldri, men tó ikki hava fylt 50 ár, kunnu tekna hesa Kundatrygging. Ein kann vera í Kundatryggingini, til ein hevur fylt 67 ár.
Kundatryggingin ávirkar ikki aðrar lívstryggingar.
Hvussu verður Kundatryggingin teknað?
Vilt tú tekna eina tílíka Kundatrygging, kanst tú fylla út oyðubløðini niðanfyri. Tekningarblaðið skal sendast til Norðoya Sparikassa til ingun@ns.fo og heilsuváttanin til Betri Pensjón pensjon@betri.fo.
Kundatryggingin er í samstarvi við Betri pensjón og tekur við, tá ið tú hevur latið Norðoya Sparikassa hesi skjøl aftur. Hetta er eisini treytað av, at Betri Pensjón góðtekur heilsuváttanina.
Tryggingarupphædd og gjald
Her er nøkur dømi um tryggingarupphæddir. Tó kann samlaða tryggingarupphæddin fyri Heimlánstrygging og Kundatrygging ongantíð vera hægri enn kr. 1.500.000:
Árliga tryggingargjaldið er 0,30 % av tryggingarupphæddini.
Tryggingargjaldið verður goldið mánaðarliga.
At broyta tilskilan
Hevur tú teknað Kundatrygging, men vilt broyta, hvør skal vera tilskilaður, kanst tú heinta tilskilanarblaðið her. Prenta blaðið og fyll tað út og send til pensjon@betri.fo.
Tryggingarútgjald
Tá ið tryggingartakarin doyr, verður útgoldið til næsta avvarðandi ella annan tilskilaðan persón/ar.
Upphæddin verður ikki skattað.
Uppsøgn
Vilt tú strika tryggingina, kann hon sigast upp til fyrst í einum mánaði.
Heilsuváttan Heimláns- Kunda- og Bráðsjúkutrygging2.pdf
Broyting av verandi tryggingum.pdf
Almennar tryggingartreytir.pdf


text:
Tað er ikki altíð líka lætt at hoyra av bendingini, í hvørjum falli eitt orð stendur, við tað at tað mangan ljóðar eins í ymiskum føllum. T.d. eitur tað bæði "hvønnrisa" og "hvørjum risa".
Í fleirtali er í føroyskum sama óbundna orðsnið í øllum navnorðum í hvør- og hvønnfalli: (hvørfall) "Har eru fleiri úlvar, vinir, bygdir, bøkur" - og (hvønnfall) "Eg sá fleiri úlvar, vinir, bygdir, bøkur."
Somuleiðis er bundna sniðið í kvenn- og hvørkikyni eins her: (hvør er?) "Har eru allar genturnar, øll børnini; (hvønn sá eg?) "allar genturnar, øll børnini" (Í báðum førum sama orðsnið).
Í kallkyni er munur: "Har eru allir tríggir úlvarnir" og "eg sá allar tríggjar úlvarnar". - Men eisini her er farið at ridla.


text:
Hetta er tíðin, tá feriuavloysarar verða settir, og nógv ungfólk fáa sínar fyrstu royndir á arbeiðsmarknaðinum.
Í hesum sambandi eru niðanfyri nøkur viðurskifti at minnast til, so tey ungu fáa so góða arbeiðsbyrjan sum møguligt. Tað er gjøgnum hesar fyrstu arbeiðsroyndirnar, at tey ungu skulu fáa eina góða barlast til restina av arbeiðslívinum.
Setanarprógv
Um tey ungu eru sett at arbeiða fleiri enn 8 tímar um vikuna og longri enn 1 mánaða, skulu tey hava setanarprógv. Fyri limir í Føroya Arbeiðsgevarafelag liggja leistir til setanarprógv á heimasíðu okkara http://industry.fo/sattmalar-loenir/tilfar-at-taka-ni%C3%B0ur-isv-setan-og-uppsoegn
Løn
Tey flestu av teimum ungu starvast innan øki hjá arbeiðarafeløgunum ella hjá S&K. Hjá arbeiðarafeløgunum eru serliga lønarásetingar fyri ung undir 17 ár og hjá S&K fyri ung undir 18 ár. Lønartalvurnar eru tøkar her: http://industry.fo/sattmalar-loenir/loenartalvur
Feriuløn, eftirløn og onnur gjøld
Løn til ungar feriuavloysarar skal viðgerast eins og onnur løn. Tað vil siga, at øll gjøld skulu rindast av lønini, sáttmálaásett eftirløn skal rindast av lønini og feriuløn flytast í Frítíðargrunnin.
Upplæring
Av tí at fleiri av hesum ungu ikki hava verið á arbeiðsmarknaðinum fyrr, er týdningarmikið at tey fáa ein góða upplæring. Hetta er sjálvsagt galdandi í mun til at gera neyðuga arbeiðið rætt, men eisini í mun til trygd á arbeiðsplássinum. Tað kann tí vera neyðugt at geva sær far um, hvørjar uppgávur tey ungu kunnu verða sett at gera. Serligar reglur eru í kapittul 9 í Arbeiðsumhvørvislógini um ung undir 18 ár.
Arbeiðstíð
Tey ungu kunnu sum útgangsstøði fylgja somu arbeiðstíðum sum hini á arbeiðsplássinum. Tó eru serligar reglur um longd á arbeiðsdegi og náttararbeiði í kapittul 9 í Arbeiðsumhvørvislógini.
Ung undir 15 ár
Sambært Arbeiðsumhvørvislógini kunnu ung undir 15 ár sum útgangsstøði ikki arbeiða. Tó kunnu ung millum 13 og 15 ár hava lættari arbeiði.
Týðilig leiðsla
Tað er týdningarmikið fyri tey ungu, sum fyri fyrstu ferð koma á arbeiðsmarknaðin, at tey fáa greið og ítøkilig boð. Tað er ikki vist, at tey vita, hvat verður væntað av teimum, og tí er týdningarmikið, at tey fáa tað at vita. Leiðsla og vaksnir starvsfelagar eiga at vera ein góð fyrimynd hjá hesum ungu.


text:
Sommerlejren og Nordlek 2018
Nordlek og Sommerlejren 2018
Nordlek 2018 verður í Falun í Svøríki í døgunum 10. – 15. juli. Sommerlejren, sum er fyri tey ungu, er frá 7. – 9. juli.
Tankin við hesum er, at fyrst fáa tey ungu høvi at hava sína egnu stevnu, saman við ungdómum frá hinum norðurlondunum, og hava tey áhuga, so kunnu tey eisini verða Nordlekstevnuna, saman við teimum eldru.
Sláið Ring er farið undir at skipa fyri ferð bæði til
Sommerlejren og Nordlek.
Ferðalagið til Sommerlejren fer við flúgvara 6. juli, og tey kunnu velja, um tey flúgva heimaftur ella fylgjast við teimum eldru. Vit rokna við, at tey eisini eru við til Nordlek-stevnuna.
Til Nordlek verður farið úr Føroyum við Norrønu fríggjadagin 6. juli og ferðalagið verður aftur í Føroyum mikudagin 18. juli. Vit hava egnan buss við okkum.
Komið verður til Hirtshals leygadagin 7. juli. Vit koyra til Frederikshavn og sigla til Gøteborg, har gist verður og vit fáa ein rundtúr í býnum. Sunnumorgunin 8. verður koyrt til Trollhættan og víðari til Ørrebro, har vit gista. Ørebro er býur við uml. 100.000 íbúgvum. Mánamorgunin 9., eftir at vit hava verið ein túr í hesum áhugaverda býi, koyra vit til Falun.
Týsdagin 10. juli byrjar sjálvt Nordlek, og endar tað fyrrapartin sunnudagin 15., tá vit venda ferðini heimaftur.
Vit koyra til Oslo, har vit gista og fara ein rundtúr í býnum. Mánamorgunin 16. koyra vit til Kristiansand og taka ferjuna til Hirtshals. Umborð hava vit biðið um pláss á Buffet Navigator, har tað er All Inclusive. Eitt framúr upplivilsi.
Vegna stóra fótbóltstevnu í Hjørring, eru øll gistingarhús har um vegir upptikin, men vit hava fingið góða gisting í Frederikshavn. Túrurin millum Hirtshals og Frederikshavn er 45 km, og tað tekur uml. 40 min. at koyra.
Prísurin fyri ferðina liggur um. Kr. 10.900,- fyri hesar 12 dagarnar. Her er alt við uttan møgulig útferð á stevnuni, tí tað programmið er ikki tøkt enn.
Áhugaði kunnu venda sær til Ólavur Lydersen tlf. 295118 ella teldupost: olavur@elektron.fo
Vit fara við egnum bussi og hava sett luttakaratalið til mest 40 luttakarar.
Tað hevði verið gott, um áhugaði søgdu frá sum skjótast. Endaliga tilmeldingin er sett til 09.01.2018.


text:
Har var einki uttaná í Klaksvík mikukvøldið. Tað, sum var, var innií. Og tað var nógv. Hjørtu og høvd full av stríðsvilja. Har lá einki eftir í Vestmanna. Og tað sást aftur frá fyrsta bríksli. Tað var ein fragd at síggja hesar stríðshugaðu og kviku menn flyta seg so kimiliga á vøllinum, at eg eina løtu hevði hug at fara til inngongdina fyri at rinda 70 krónur afturat fyri gleðina at skoða, hvussu tølini rullaðu uppeftir til høgru á máltalvuni.
Vestmenningar vóru sera uppsettir og klárir frá byrjan. Verjan var óvanliga framsøkin og ágangandi sterk, og longu eftir 15 minuttum fekst tú eina kenslu, at hesin dysturin er longu vunnin. Alt riggaði, verjan var krútsterk og menninir prógvaðu, at teir kunnu verja, bara teir vilja.
Álopið riggaði eisini, sum tað skuldi, og rættiliga fáar tekniskar villur vóru í fyrra hálvleiki, so bóltarnir fóru inn, nærum hvørja ferð menninir komu til skot. At Isak Olsen stóð sum ein brandur í VÍF málinum, gjørdi somuleiðis sítt til, at vestmenningarnir bókstaviliga runnu klaksvíkingar umkoll. Isak Olsen er málmaður á grønlendska landsliðnum og vardi í fjør málið hjá StÍF. Hann er læntur heim til VÍF, nú Mladen er skaddur.
Garvaða kjarnan á VÍF-liðinum spældi nærum allan fyrra hálvleik og helt fram nakað inn í seinna hálvleik. Tá 19 minuttir vóru farnir av seinna hálvleiki, førdi VÍF við 16 málum, 33-17, og um hesir somu leikarar sluppu at halda fram, kundi VÍF ivaleyst havt vunnið dystin við einum 20 málum. Ístaðin lótu venjararnir teir siðvandu spælararnar fáa frí, so allir teir ungu kundu sleppa framat. Teir spæddust ikki burtur, men ferðin á spælinum minkaði, og TEAM Klaksvík fekk møguleika at minka um munin niður í níggju mál.
Samanumtikið ein væluntur og so sanniliga eisini uppiborin sigur, sum prógvaði, at hesir menninir saktans kunnu vinna á teimum sterkastu liðunum, tá viljin at vinna er eitt vet oman fyri 100 prosent.
TEAM Klaksvík-VÍF 27-36 (10-20)
Málskjúttar: Julian Olsen 7, Filip Jojic 7, Andrias Eriksen 5, Sjúrður Olsen 5, Bjarti Hansen 4, Rúni Joensen 4, Agga í Garðastovu 1, Jóhan í Garðastovu 1, Jákup Andrias Joensen 1 og Jón Müller 1.
Filip Jojic byrjaði sína føroysku hondbóltsleið í Klaksvík. Tað kunnu vit bara vera takksom fyri. Eftir dystin heilsaði Filip upp á leikarar í Klaksvík. Her er hann saman við Hans Arna Thomsen.


text:
Í fríøkinum við Prestá á Skála er brúgv bygd tvørtur um ánna av næmingum við Tekniska skúla í Klaksvík og sett upp av fólki hjá kommununi. Í 2007 eru eisini gøtur gjørdar í økinum og harafturat er atkomubrúgv gjørd undir stoyptu brúnni uppi við koyrivegin. Uml. 500 trø eru plantað og skelti sett upp við frágreiðinum um niðursettu planturnar. Í vár er ætlanin at planta meira og at arbeiða víðari upp á gøturnar suðureftir, har fleiri søguligar toftir eru, m.a. toftin av húsunum hjá Ormi bónda.
07.02.2008
Gongubrúgv um Prestá
- Faroexpo verður 24. – 26. oktober
- Borað og sprongt við tunnilsmunnan á Rókini
- Stíggjur 25 ár
- Drekkivatnið á Skála reint aftur
- 80-100 búeindir í 2019-2020
- Bakteriur í drekkivatninum á Skála
- Broyttar upplatingartíðir á ruskplássunum
- Tíðindi frá cruise-messu í Lissabon
- Spreinging á Rókini 20/9-18
- Býarskái í november – Runavíkin spílar seg út!
- Kvøldskúlaskráin 2018-2019
- Leiðari til Nes Sóknar Musikkskúla
- Kunngerð um broyting av Byggisamtyktini og Býarplaninum fyri Runavíkar Kommunu
- Drekkivatnið á Skála reint aftur
- Saman rudda vit Føroyar – uppá ein dag!
- Bakteriur í drekkivatninum á Skála
- Runavíkar kommuna svarar Kommunufelagnum um eldraøkið
- Burðardyggur fíggjarkarmur fyri 2019
- Mín fantastiska skilsmissa í Løkshøll leygarkvøldið
- Venjingarnar fyri 67 ár og eldri byrjar aftur


text:
Eyðun Klakstein 19.03.2007 (00:09)
Johan Dahl bjóðar Alfred Olsen av
Tað verður kampval um næstformanssessin í Sambandsflokkinum á landsfundinum næsta vikuskiftið. Johan Dahl stillar upp ímóti Alfredi Olsen
Næsta vikuskiftið hevur Sambandsflokkurin landsfund, og tað er greitt, at tað verður kampval um næstformanssessin.
Norðlýsið skrivar, at Johan Dahl stillar upp ímóti Alfred Olsen, sum í løtuni er næstformaður í flokkinum. Formaður er Kaj Leo Johannesen.
Alfred Olsen tók fyrr í ár sín stuðul til samgonguna aftur orsaka av rumblinum um 266b, og síðani hevur Alfred Olsen mist álitissessir í løgtinginum.
Nú skal Alfred Olsen eisini stríðast fyri sínum álitissessi sum næstformaður í Sambandsflokkinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Agnar Frederiksen
24.01.2018 - 11:23
Ítróttur > Ítróttur > Fótbóltur
Føroyar skal bæði til Kosovo og Aserbaijan í heyst. Kosovo var sterkasta liðið í lægsta seedinsglagnum (styrkisbólki), og at skula tvær langar ferðir til torførar útidystir, var ikki ordiliga tað, sum føroyingar vildu hava. Seinasta liðið í bólkinum er Malta, og tað er eitt av liðunum, ið man helst ynksti úr styrkisbólki 3.
Í filmsklippinum sum varð víst áðrenn, har liðini vóru præsenteraði, var klipp av frálíka málinum hjá Rógva Baldvinsson í Portugal víst, umframt eitt heilt stutt klipp av Skansanum.
League D, har Føroyar er, í varð trekt fyrst. Hetta eru tey liðini, ið hava lágst styrkistal í UEFA. Tað var fyrrverandi Arsenal og Barcelona-miðvallarin Alexandar Hleb, ið tók bóltin við Føroyum úr pottinum. Hann leikti 77 dystir fyr Hvítarussland.
Føroyar var í styrkisbólki 2. Dystirnir verða leiktir í september, oktober.
Her eru bólkarnar í League D (raðfylgjan er sum tað varð trekt - liðini í lægsta styrkisbólki vórðu trekt fyrst, síðani næstlægsta o.s.fr):
Bólkur 1
Andorra
Kasaksthan
Lettland
Georgia
Bólkur 2
San Marino
Moldova
Luksemborg
Hvítarussland
Bólkur 3
Kosovo
Malta
Føroyar
Aserbaijan
Bólkur 4:
Gibraltar
Lichtinstein
Armenia
Makedonia


text:
Ingi Samuelsen
06.12.2017 - 07:30
Ítróttur > Ítróttur > Altjóða ítróttarkappingar
Altjóða oympiska nevndin, IOC, avgjørdi í gjár at útihýsa Russland frá olympisku vetrarleikunum, sum verða settir í suðurkoreanska býnum Pyeongchang um tveir mánaðir.
Tað upplýsti IOC á einum tíðindafundi í Lausanne í gjár.
Ítøkiliga merkir avgerðin, at russiska flaggið, búnin og tjóðsangurin eru bannað. Einstakir russiskir íðkarar kunnu tó luttaka, men tá tey vinna, verður olympiska eyðkennislagið spælt. Men tað verður undir heilt serligum krøvum.
Russisk ítróttafólk fáa einans loyvi til at vera við, um tey yvirhalda strangastu krøv til doping. Tað merkir, at tey ongantíð fyrr skulu hava verið dømd, klára allar royndir upp til leikirnar, og harumframt ganga við til allar treytir um royndir, sum IOC setir.
IOC hevur eisini bannað Vitaly Mutko frá Olympisku Leikunum í ævir. Hann er fyrrverandi ítróttamálaráðharri í Russlandi og nú varaforseti og stjóri í russiska fótbóltssambandinum. Og júst nú situr hann við ábyrgdini av at fyrireika HM 2018 í Russlandi.
Avgerðin hjá IOC fær tó ongar avleikðingar fyri komandi HM-kappingina í fótbólti, skrivar BBC. Altjóða fótbóltssamgongan, Fifa, sigur við BBC, at avgerðin hjá IOC er tikin til eftirtektar, men at hon ikki fær avleiðingar.
Við avgerðini týsdagin, gongur IOC ikki somu leið, sum hon gjørdi í somu støðu í fjør undir summarleikunum í Rio, og skuldi taka støðu til um russisk ítróttafólk skuldu útihýsast.
Avgerðin tá var illa dámd av fleiri, teirra millum IOC-nevndarliminum Dick Pound. Hann er fyrrverandi forseti í altjóða antidopingstovninum, Wada, og forsprákari fyri at Russlandi skuldi útihýsast frá OL í Rio.
- Vit skuldu havt gjørt tað betri og ikki latið altjóða sersambondunum upp í hendur at gera av, hvørji ítróttafólk høvdu rætt at luttaka undir teirra egnu reglum í stríð við reglurnar hjá IOC, segði Dick Pound við BBC undan avgerðini í Lausanne í gjár.
Russland sat ofta sjálvt á odda fyri fleiri av sersambondunum. Tað skapti áhugamálsstríð, helt Dick Pound.
Í 2015 avdúkaði Wada í eini frágreiðing, at Russland hevur framt skipað snýt við doping. Tað fekk í fyrsta umfari altjóða sersambandið fyri frælsan ítrótt, IAAF, til at útiýsa Russland frá øllum altjóða frælsum ítrótti.
Gølan spjaddi seg til onnur ítróttafólk, men IOC valdi kortini ikki at útihýsa Russland sum tjóð frá summarleikunum í 2016.


text:
Føroyski vakurleikaserfrøðingurin Hans Fróði Hansen noyðist at velja og vraka í millum leiklutir í filmum og sjónvarpsrøðum, tí tíð skal eisini verða til at ráðgeva einum forsetavalevni, um besta lookið
Tað eru nakrir fáir mánaðir síðan, at føroyski vakurleikaserfrøðingurin Hans Fróði Hansen pakkaði sína tilveru í Føroyum saman og flutti til Los Angeles fyri at royna at skapa møguleikar fyri at lansera sína linju av vørum til vakurleikarøkt. Men longu nú gongur somikið væl hjá Hans Fróða, at hann stendur í eini støðu, har hann skal velja og vraka millum tilboðini frá sjónvarps- og filmsídnaðinum.
– Tað hevur gingið ótrúliga skjótt her yviri, assistenturin hjá mær sigur, at hon ongantíð hevur sætt nakað líknandi, og hon hevur arbeitt í Los Angeles í 15 ár, sigur Hans Fróði í telefonini úr Florida, har hann vitjar konuna Lailu, ið eisini hevur eina væleydnaða yrkisleið sum songkvinna hjá The Revival Ministries. Assistenturin hjá Hans Fróða segði starvið, sum assistentur hjá Paulu Abdul frá sær, fyri at arbeiða við Hans Fróða.
Stórar avgerðir
– Eg siti í løtuni og hugsi um, hvat eg skal gera. Eg havi fleiri tilboð, og má takað støðu til hvat er best fyri Mr. Kay Kay linjuna, greiður Hans Fróði frá. Tað eru stórar avgerðir, ið Hans Fróði skal taka. Hann hevur fingið tilboð um ein stóran leiklut í einum filmi, hevur fingið boðið ikki færri enn tvær veruleikasjónvarpsrøðir, og hann skal snoll eitt av demokratisku valevnunum til amerikanska forsetavalið.
Líka síðan Hans Fróði fór til USA, hevur hann skapt nýggj sambond. Herfyri bóru vit tíðindini um, at Hans Fróði hevði fingið samband við Pamelu Anderson. Men hon er ikki einasta kenda fólki, ið Hans Fróði er komin í samband við. Nýliga hevur hann fingið amerikanskan manegara ella umboðskonu, og hendan hevur latið fleiri dyr upp fyri Hans Fróða.
Spæla fótbóltsleikari
– Louise er manegeri hjá fleiri av teimum úr Spice Girls, og hon kendi mína søgu gjøgnum mín PR person Saruh, og hon fall fyri søguni. Hon bjóðaði mær tí, at vera manegari hjá mær. Eg fann seinni útav, at hon er gift við Michael Greenburg, ið er sjónvarpsprodusari. Hann er í løtuni í ferð við at skriva ein film um eitt fótbóltslið, ið varð tikið av týskarum undir krígnum, og hann vil gjarna hava meg at spæla ein stóran leiklut í filminum, greiður fyrrverandi føroyski landsliðsleikarin frá.
– Eg segði honum, at eg ikki hevði sjónleikararoyndir, men hann segði, at nú hevði hann sæð meg saman við fólki, og tað var nóg mikið til, at hann visti, at eg kundi spæla leiklutin, sigur Hans Fróði
Michael Greenburg plagdi at vera giftur við Sharon Stone. Hann hevur fleiri sjónvarpsrøðir, ið hann framleiður og hevur bjóða Hans Fróða, møguleikan at brúka Mr. Kay Kay vørur til vakurleikarøkt í hesum sjónvarpsrøðum, sonevnd product placement.
Salongin hjá Hans Fróða
Hans Fróði hevur somuleiðis fingið boðið at vera ein av tveimum høvuðsmonnum í eini nýggjari veruleikasjónvarpsrøð, ið á onkran hátt minnir um Blow Out, har hárfríðkarin Jonathan Antin verður fylgdur av einum sjónvarpsliði, ið arbeiðinum við at seta á stovn eina hárfríðkanarstovu í Beverly Hills. Men hetta er ikki einasta tilboðið, um veruleikasjónvarp, ið Hans Fróði hevur fingið. Sunnudagin var hann boðin til døgurða hjá presidentinum í Paramount Entertainment.
– Har hitti eg Sheilu, ið hevur produsera nógv veruleika sjónvarp, eitt nú Paradise Island, Survivor, Bachelor og Bacheloret. Hon var áhuga í at gera eitt nýtt veruleika sjónvarps konsept til mín, greiður Hans Fróði frá.
Snollar forsetavalevni
Til sama døgurða var guvernørurin í New Mexico, Bill Richardson. Bill er eitt av teimum fimm valevnunum hjá demokratunum til starvið sum forseti í USA. Richardson hevur starvast tætt saman við Bill Clinton, og tað er als ikki óhugsandi, at Richardson kann gerast varaforseti, um Hilary Clinton vinnur valið. Hans Fróði hevur fingið tilboðið, at snolla Richardson og hjálpa honum við at skapa rætta lookið til valstríðið.
Tikin á bóli
Hans Fróði hevur sostatt nógvar spennandi verkætlanir, ið eru opnar fyri honum, men hann dylur ikki fyri, at hann er tikin eitt sindur á bóli, av hvussu væl alt hevur gingið.
– Eg visti, at tað fór at ganga væl, men at tað skuldi ganga so skjott, kann eg bert fegnast um. Eg trugvi, at um tú hevur rætta áræðið, so kanst tú koma langt eisini í Los Angeles, sigur Hans Fróði.
Hann sigur, at arbeiðið at fáa gongd á Mr. Kay Kay linjuna gongur væl, og at fleiri stór bløð liggja framvið at skriva um Hans Fróða og hansara vørur til vakurleikarøkt.
Hann skal í næstum taka støðu til, hvønn veg hann ætlar at fara innan films- og sjónvarpsverðina.
– Alt hetta, sum er við at henda nú, fær eina ótruliga positiva ávirkan á okkara produktir og tað er bert at fegnast um, sigur Hans Frodi at enda.


text:
Pisa-kanningin 2015
6. desembar 2016 var úrslitið av PISA-kanningini á vári 2015 almannakunngjørd. Les
Tvey føroysk dømi upp á námsfrøðiliga leiðslu
Grein sum partur av granskingarverkætlan, ið Jóhannes Miðskarð, adjunktur, hevur staðið fyri, um námsfrøðiliga leiðslu í fólkaskúlunum. Fjórða grein av fýra. Les
Námsfrøðiliga leiðslan hjá tveimum føroyskum skúlaleiðararum
Grein sum partur av granskingarverkætlan, ið Jóhannes Miðskarð, adjunktur, hevur staðið fyri, um námsfrøðiliga leiðslu í fólkaskúlunum. Triðja grein av fýra. Les
Yvirskipaðir leistar til námsfrøðiliga leiðslu í fólkaskúlanum
Grein sum partur av granskingarverkætlan, ið Jóhannes Miðskarð, adjunktur, hevur staðið fyri, um námsfrøðiliga leiðslu í fólkaskúlunum. Hesa greinina hevur hann skrivað saman við Marin G. Petersen, lærara. Onnur grein av fýra. Les
Útinnan av námsfrøðiligum leiðsluvirksemi í fólkaskúlum í Føroyum
Grein sum partur av granskingarverkætlan, ið Jóhannes Miðskarð, adjunktur, hevur staðið fyri, um námsfrøðiliga leiðslu í fólkaskúlunum. Fyrsta grein av fýra. Les
Leiðarans leiklutur og samskifti í broytingum
Grein eftir Jóhannes Miðskarð, adjunktur, og Marin G. Petersen, lærari, har tey greiða frá týdninginum, ið leiðarans leiklutur og samskifti hava undir broytingum. Les
At leiða ígjøgnum broytingar
Grein eftir Jóhannes Miðskarð, adjunktur, og Marin G. Petersen, lærari, har ljós verður varpað á tær broytingar, ið fara fram í fólkaskúlanum í hesum árum. Les
Landsroyndarúrslitini 2015
Frágreiðing um landsroyndina í 4. og 6. flokki 2015. Les
Happing í forskúlanum
Happing í fólkaskúlanum - ein spurnakanning. Kanningin varð handað Bjørn Kalsø, landsstýrismanni, 8. mai 2015. Les
Álit um eftirskúla
Álit um eftirskúla á Drelnesi handað Bjørn Kalsø, landsstýrismanni, í Mentamálaráðnum mikudagin 18. mars 2015. Les
Tilmæli um ta góðu tilgongdina hjá familjum við barni við autismu
Í september 2014 handaði arbeiðsbólkur, sum hevur skrivað tilmæli um at skipa eina góða tilgongd hjá familjum við barni við autismu, landsstýrisfólkunum í almannamálum, mentamálum og heilsumálum, umframt kommunufelagsformanninum tilmæli. Les
Tilmæli um skúlabygnað og læriumstøður
Tilmælið var handað landsstýrismanninum í juli 2014. Les
Tilmæli um sernámsfrøði
Tilmælið varð handað Bjørn Kalsø landsstýrismanni við mentamálum 24. juni 2014. Les
Landsroyndarúrslitini 2014
Frágreiðing um landsroyndina í 4. og 6. flokki 2014. Les
Eygleiðingar í forskúlanum
Fólkaskúlaráðið hevur latið gera frágreiðing, tey hava gjørt av eygleiðing í øllum forskúlunum í Føroyum. Frágreiðinginar var handað landsstýrismanninum í januar 2014. Les
Tilmæli um námsfrøðiligar stuðlar í fólkaskúlanum
Tilmælið var handað 4. juni 2013. Les
Ungfólk í Føroyum, úrslit 2012
Kanning av útbúgving, menta, ítrótti, frítíð og trivnaði. Úrslit av spurnakanning í 9. flokkum. Firouz Gaini hevur skrivað frágreiðingina. Les
Pisa 2012
Úrslitið av kanningini, sum var gjørd í 2012, løgd fram í desember 2013. Les
Landsroyndarúrslitini 2013
Úrslitið av landsroyndunum í 4. og 6. flokki 2013. Les
Álit um sernámsfrøði
20. juni 2011 handaði fólkaskúlaráðið landsstýriskvinnuni við skúlamálum álit um sernámsfrøði. Les
Landsroyndarúrslitini 2010
Úrslitið av landsroyndunum í 4. og 6. flokki, sum var gjørd á vári 2010, løgd fram í desember 2010. Les
Pisa 2009
Framløga av kanningarúrslitunum í Mentamálaráðnum desember 2010. Les
Pisa 2009
Frágreiðingini av Pisa 2009. Les
Kynsleiklutir í lesibókum
Hvussu eru kynsleiklutirnir í føroyskum lesibókum til 1.-3. flokk. Kanningina hevur Marna Jacobsen, ritstjóri, gjørt í 2010. Les
TALIS-kanning
Læruumhvørvi og arbeiðsumstøður hjá lærarum og skúlaleiðarum. Álit og tilmæli frá arbeiðsbólki í sambandi við TALIS kanningarnar september 2010. Les
Landsroyndarúrslitini 2009
Úrslitið av landsroyndunum í 4. og 6. flokki, sum var gjørd á vári 2009. Les
Frágreiðing um landsroyndina 2008
Landsroyndin í 4. og 6. flokki 2008. Les
KT-kanning í skúlaverkinum
Kanning av KT-nýtsluni hjá lærarum í skúlaverkingum, gjørd á vári 2008. Les
Tilmæli um tiltøk til tess at fyribyrgja happing í fólkaskúlanum
Tilmæli september 2007. Les
Kanning um happing
Spurnakanningin Happing í føroyska fólkaskúlanum mars 2007. Les
PISA-Føroyar 2006
Frágreiðing um PISA-kanningina 2006. Les
Frágreiðing til aðalorðaskifti um fólkaskúlan
Frágreiðing frá Jógvani á Lakjuni, landsstýrismanni, til aðalorðaskifti um fólkaskúlan 2006. Les
Tilmæli frá PISA-arbeiðsbólki
Uppskot um at styrkja fakliga førleikan hjá næmingum og at menna fólkaskúlan oktober 2006. Les
Frágreiðing um PISA-undankanningina
Úrslitini av av PISA-undankanningini, sum var í september 2005. Les
Ráðlegging fólkaskúlans
Álit um ráðlegging fólkaskúlans skúlaárið 2004/2005. Les
Ávegis álit um skúlatilboð til ung menningartarnað
Álitið er grundað á, at arbeiðsbólkur hevur kannað tørvin á skúlatilboðum til ung menningartarnað, havt fund við foreldur og avvarðandi og kannað, hvussu hetta økið verður skipað í øðrum londum. November í 2002. Les
Fólkaskúlalógin – ein avbjóðing
Álit um hvussu tættirnir í fólkaskúlalógini skilabest kunnu setast í verk, soleiðis at skúlin kann fáast at virka til fulnar eftir teimum málum, sum eru sett í lógini, um hvørja ávirkan hetta fær fyri læraran og arbeiðstíðina, og hvussu mest fæst burtur úr fíggjarligu kørmunum. Desember í 2001. Les


text:
25-ára gamla Sólvá er yvirmaður hjá Maersk
Tá Sólvá Túná Rúnadóttir úr Froðba var liðug sum studentur í 2013, fóru vinkonurnar út at fjakka, men hetta við ikki at vita, hvar tú skalt sova í næstu viku, var ikki akkurát nakað fyri Sólvá. Hon valdi tí heldur at fylgja sínum áhuga fyri sjólívinum og fór við skúlaskipinum Danmark. Fyri nøkrum døgum síðani fekk hon so, sum 25 ára gomul, prógv sum skipsførari.
Tað var 3. november í ár, at Sólvá fekk prógv sum skipsførari á navigatónsskúlanum í Svendborg, sum nú er partur av SIMAC (Svendborg International Maritime Academy). Av 17 skipsførarum vóru fýra kvinnur. Tó, at ein stórur meiriluti framvegis eru menn, tá tað snýr seg um navigatørar og maskinfólk, so gerst tað meira og meira vanligt at síggja kvinnur á brúnni, og einstakar í maskinuni við.
Sólvá hevur tikið útbúgving sína sum "kadettur" gjøgnum reiðaríið Maersk – tað sum eisini verður rópt "aspirantur". Hetta merkir millum annað, at hon eftir lokna útbúgving er tryggjað 12 mánaða siglingstíð sum stýrimaður á Maersk-skipi. Hon hevur nú ein junior-sáttmála, sum tað eitur.
– Tá eg so havi fingið 12 mánaðar siglingstíð, skulu tey eftirmeta mínar førleikar og út frá marknaðinum taka støðu til, um tey hava brúk fyri fleiri navigatørum. So kann tað verða, at eg sleppi at halda fram, um tað er tað eg ynski, og tey altso eru nøgd við meg, fortelur Sólvá.
Kelda: dimma.fo